
[bookmark: _Toc237538459][bookmark: _Hlk156813805]Bevezetés

[bookmark: _Toc237538460]Általában a Romakép Műhelyről
A Romakép Műhely egy társadalmilag elkötelezett, médiatudatosságot célzó közösségi filmklub és egyetemi kurzus. A filmklub résztvevői alapvetően a magyarországi roma közösségek és roma identitással bíró személyiségek dokumentumfilmes ábrázolását elemzik a kritikai elméletek eszköztárának segítségével, de az általunk vetített filmek bármilyen kisebbségi közösségről szólhatnak. A műhely tagjainak és vendégeinek közös célja a romák és más (etnikai, társadalmi nemi, szexuális, vallási, osztály-, stb.) kisebbségek demokratikus és kreatív médiaábrázolásának elősegítése. A filmklub igyekszik aktív kapcsolatokat építeni roma és nem roma civil közösségekkel és kulturális intézményekkel, hogy a műhelyben folyó kutatást ily módon is társadalmasítsa és demokratizálja. A programot, amely nyitott minden érdeklődő számára, a Romakép Műhely nevű egyetemi kurzus vezetője, valamint a kurzust felvevő hallgatók szervezik demokratikus közösségként és részvételi alapon. 
A Romakép Műhely az ELTE Kommunikáció és Média Tanszékén 2017-ben megalapított Minor Média/Kultúra Kutatóközpont egy kutatási projektje. A kutatóközpont egy másik projektje a magyarországi részvételi film, illetve tágabban a kisebbségi, részvételi-közösségi és művészeti alapú mozgóképkészítés (minor média) történetének és jelenlegi helyzetének feltérképezése. Ez a két kutatási projekt, tehát a Romakép és a részvételi médiakultúra kutatása szoros kapcsolatban állnak egymással, amennyiben elsősorban mindkettő a saját és a külső kép dinamikájának és dialektikájának vizsgálatára fókuszál, illetve arra, hogy az egyéni és közösségi cselekvésnek milyen lehetőségei vannak abban a technológiai és kulturális térben, amely keretet ad a médiatartalmak előállításának. A két kutatási irány abban is összekapcsolódik, hogy a Romakép Műhely platformként szolgál a Minor Médiában kutatott médiatartalmak számára, és a Romaképben folyó beszélgetések pedig kutatási anyagként a Minor Média kutatói számára. A romaképes kritikai elemző gyakorlatból szervesen megszülető minor média fogalma többszörösen rétegzett. A minor média kutatása egyrészt jelenthet társadalmi, kulturális, művészeti és mediális kérdésekre irányuló figyelmet (a kisebbségek médiaképe, a kisebbség-többség viszonya, analógiaként működő progresszív kulturális és művészi jelenségek), másrészt magába foglalhat történeti vonatkozásokat (példaként és elődként a „harmadik film” fogalmával való rokonságról lásd alább), harmadrészt elméleti érdeklődést, mely a kritikai elméleteket és a filozófiai kérdéseket egyként felölelheti. 
A hatvanas évek argentin filmkultúrájában megszületett „harmadik film” mintájára, amely egyszerre akart távolságot tartani a Hollywood nevével fémjelzett piacorientált filmkészítéstől és az Európa-centrikus művészfilmtől, bevezethetjük a harmadik média fogalmát, amely a minor média szinonimájaként szolgálhat. A minor média vagy harmadik média kifejezések a közösségi-részvételi képkészítés és képbefogadás összetett jelenségét nevezik meg. A filmesemény magában foglalja a vetített filmet, de nem csak azt, hanem annak performatív-diszkurzív „újrajátszását” a résztvevő közönség által. A beszélgetések és azok archivált változatai a filmek és az általuk bemutatott társadalmi jelenségek kritikai keretezését jelentik, messze túl az egyszerű megtekintésen. A minor média/harmadik média/részvételi média fogalmakon keresztül elsősorban a technikai képnek (a mozgóképnek, a fotónak, illetve ezek online megosztott verzióinak) a kisebbségi közösségek önreprezentációjában betöltött szerepét vizsgáljuk, távolságot tartva a közszolgálatiság fogalmába burkolt homogenizáló nemzeti médiától és a piacorientált kereskedelmi médiumoktól. Ami nem jelenti azt, hogy ezekkel a médiavilágokkal megszakítanánk a kapcsolatot: programjainkba minden területről válogatunk mozgóképeket, melyek így akadály nélkül válhatnak a kritikai képelemzés tárgyává. A kritikai képelemzések során azt az alternatív képalkotást kutatjuk, amely az uralkodó/hatalmi képek ellensúlyozását jelentheti. A kutatás (egyik) nyilvánosságát 2025-ben is a Romakép Műhely filmprogramja jelentette.

[bookmark: _Toc237538461][bookmark: _Hlk156813814]A 2025-ös évad programjairól
[bookmark: _Hlk156588921]2025-ben hét eseményt szerveztünk. A megtekintett művek között voltak riportfilmek (Szabad Európa, Abcug és Telex), dokumentumfilmek (Emlékek őrei, Egy gádzsó utazása Romanisztánban), játékfilm (Larry), valamint filmanyagok az emlékezeti aktivizmus köréből, és részvételi videók, amelyek a Minor Média/Kultúra Kutatóközpont szervezésében létrejött táborokban, workshopokon készültek. A Romakép Műhely Pócsik Andrea általi alapítása, vagyis 2011 óta szokás volt átfogó tematikus címet adni egy-egy évadnak (ezek részletes leírásai olvashatók a Romakép honlapján, illetve a kerekasztal-beszélgetések is megtekinthetők ugyanott és a Romakép Youtube-csatornáján is). De az elmúlt években realizáltuk, hogy az évadok olyannyira szerteágazó témákat és műfajokat foglalnak magukba, hogy nem érdemes egy címmel azt sugallni, mintha ezek mindenáron összetartoznának. Azt is észrevettük, hogy szinte anélkül, hogy akartuk volna, az egyes évadok kezdtek szerkezeti felépítésükben és a bennük felvonultatott műfajok tekintetében hasonlítani egymásra. A dokumentum- és játékfilmen kívül visszatérő műfaj lett a hírmédiából származó riport („A független média romaképe” cím alatt), a kortárs művészeti projekt, a múzeumi kiállítás, a workshop, a színházi előadás, és persze a részvételi-közösségi médiaprojektek. Ily módon a Romakép Műhely a maga hat-nyolc tavaszonkénti szezonális programjával beleágyazódik a kortárs magyar kultúrába, az aktuális művészeti és médiatérbe, és maga is ezek egyik programelemeként funkcionál.
A Romakép Műhely programjának összeállításakor azokat a művészeti és médiatartalmakat keressük, amelyek demokratikus célkitűzéseikben progresszívnek minősülnek, amit úgy is kifejezhetünk, hogy az emberi szabadságjogok talaján állnak, emancipatív erővel bírnak, kreatív formát öltenek, és kritikusak az elnyomó hatalmi struktúrákkal, beszédmódokkal szemben. 2025-ben ötödik éve tartottuk napirenden az államtól független média kisebbségábrázolásának és romaképének témáját és az arról, illetve annak előállítóival folytatott beszélgetéseket. Idén Szabad Európa és Telex-riportok segítségével tettük ezt. A média romaképében megtörténő valódi paradigmaváltás, amelynek tehát vannak példái, ahogy a 2025-ös évadban vetített filmek és látogatott tárlatok bizonyítják, a média és tágabban a kultúra hatalommegosztásának, azaz a diskurzusban való egyenlő részesedésnek lesz a következménye.

[bookmark: _Toc237538462][bookmark: _Hlk156813822]Statisztika
A számok nem árulnak el semmit arról, hogy a Romakép Műhely tagjai és vendégei hogyan érezték magukat az órákon és a programokon, mennyire voltak tanulságosak számukra a beszélgetések, mit és hogyan sajátítottak el az évad során. Mégis fontos, hogy számokon keresztül is bemutassuk, hol tart 2025-ben a filmklub. A Romakép Műhelyben az alapítása (2011) óta megszervezett 139 programon összesen 404 hallgató és 337 vendég fordult meg, ebből 2025-ben 30 hallgató és 13 vendég. A félév végén tizenegy dolgozat született, ezekből ötöt értékeltünk közlésre alkalmasnak, továbbá négy podcast. A többi hallgató beszélgetések moderálásával, illetve a videók rögzítésével, szerkesztésével és feltöltésével teljesítette a félévet.

A félév négy programjáról (Larry, Emlékek őrei, Emlékezeti aktivizmus, Romareprezentáció a sajtóban) Nagy Boglárka írt recenziót az ELTE Online-ra.

Müllner András és Nagy Boglárka
[bookmark: _Toc156811701][bookmark: _Toc156813228][bookmark: _Toc237538463][bookmark: _Hlk156814402]Az évad résztvevői

A Romakép Műhely tagjai a 2025-ben: 
Bácsi Gabriella, Bagarus Anna, Bakos Petra, Bánóczki Hajnalka, Bíró Rozália, Erki Boldizsár, Fábián Zsanett, Gachályi Mátyás Zsolt, Hajós Kíra, Hegedűs Alinka, Hegedűs Emma, Horváth Domonkos, Kelemen Anna, Kis-Szölgyémi Bence Bálint, Kocsis Simon, Koszecz Emese, Kövesi Bálint Zoltán, Lendvai Péter Dániel, Mórocz Eszter, Osán Márk, Pataki András, Rözge Gábor Borisz, Simon Annamária, Simonfi Ákos, Simonyai Lujza, Soós Dávid Olivér, Szabó Eszter Petra, Szirmai János Pál, Takács Kornél, Zibák Fanni
Vendégek: 
Agócs Boróka ELTE kommunikáció szakos hallgató, Ambruszter Zsófia ELTE kommunikáció szakos hallgató, Báthory Róbert újságíró ( a Szabad Európa szenior oknyomozó újságírója), Bernáth Szilárd filmrendező, Bogdán Péter nyelvész, oktatási szakértő, kutató, Both Emőke jogász (a Bagázs Közhasznú Egyesület elnöke), Fábián Tamás (a Telex.hu újságírója), Haragonics Sári részvételi filmes szakember, Kadét Ernő (a Roma Sajtóközpont vezetője), Lakatos Róza (Halmajugra roma polgármestere), Nick Thorpe dokumentumfilmkészítő, a BBC kelet-európai tudósítója, Onofer László "Csala Do" előadóművész, Papp Richárd kulturális antropológus, Rácz Béla politikus, aktivista, Szilágyi László politikus, a Megújuló Magyarországért Alapítvány képviselője, Török Veronika ELTE TáTK környezeti földrajz szakos hallgató, Trencsényi Klára dokumentumfilm-rendező, Varga Máté ELTE TáTK környezeti földrajz szakos hallgató, Vigh Martin filmkritikus

[bookmark: _Toc156811702][bookmark: _Toc156813229][bookmark: _Toc237538464][bookmark: _Toc156811703][bookmark: _Toc156813230]Programok

Filmvetítés a Tarnabodon és Miskolcon részvételi módszerrel készült videókból.
A filmeket a Tarnabod 2.0 Jövőgyár és a miskolci Dr. Ámbédkar Iskola tanulói készítették a Megújuló Magyarországért Alapítvány és az ELTE Média Tanszékén működő Minor Média/Kultúra Kutatóközpont együttműködésének keretében, a projekt címe: „A klímaváltozásról én is mesélek.”. A novemberi és a januári workshopokon a fiatalok a klímaváltozás témakörével foglalkoztak és az őket érintő környezeti problémákról forgattak rövid filmeket. Az eseményen részt vesznek a fiatalok is, akik a filmekben olyan környezeti kihívásokat mutatnak be, mint a szemetelés, a légszennyezés és az energiaszegénység, amelyekkel saját lakóhelyeiken nap mint nap szembesülnek. Ezek a problémák nemcsak a fiatalok közvetlen életminőségét befolyásolják, hanem a jövőjükre is komoly hatással vannak. 
A projekt a részvételi videót mint társadalomkutatási módszert alkalmazva a környezeti igazságosság kérdését vizsgálja. A fiatalok tapasztalatai alapján bemutatja az erőforrások egyenlőtlen eloszlását, a helyi közösségeket sújtó környezeti problémákat és a klímaszorongást. A vetítés célja, hogy felhívja a figyelmet a környezeti igazságtalanságokra és hozzájáruljon a fenntarthatóbb jövő építéséhez, a társadalmi párbeszéd ösztönzéséhez és a fiatalok aktív részvételéhez a klímaváltozás elleni küzdelemben. 
Projektvezetők és facilitátorok: Agócs Boróka, Ambruszter Zsófia, Csányi Zsófia, Haragonics Sári, Hóka Júlia, Müllner András, Simon Rebeka, Szilágyi László, Török Veronika, Varga Máté
Vetített filmek: részvételi videók a klímaválságról
Meghívott vendégek: Haragonics Sári részvételi filmes szakember, Szilágyi László politikus, a Megújuló Magyarországért Alapítvány képviselője, Agócs Boróka és Ambruszter Zsófia ELTE kommunikáció szakos hallgatók, Török Veronika és Varga Máté ELTE TáTK környezeti földrajz szakos hallgatók
Moderátor: Müllner András, a Romakép Műhely vezetője
﻿Helyszín: Kazi Bár
Időpont: 2025.02.12.
A projekt támogatója a Megújuló Magyarországért Alapítvány.
Facebook: https://fb.me/e/6fezKjS0d
Youtube: https://youtu.be/eBc43MKsDzY?si=MgkoQ9b45hOjrWsw

[bookmark: _Toc156811704][bookmark: _Toc156813231][bookmark: _Hlk156814490]

A Romakép Műhelyben immár ötödik alkalommal lesz szó a magyarországi független média romaképéről, ezúttal az Egalipe Hálózattal együttműködésben. 2021-ben kezdtük a beszélgetést a témáról az Ame Panzh akvitista csoporttal és a Telex-szel. Azóta szakértő vendégeink segítségével megannyi médiatartalomról beszélgettünk már, amelyek a hazai független szerkesztőségekben készültek: a Telexben, a Partizánon (Helyközi Járat, Telepjáró), a Szabad Európában, az RTL Klubban, a Deutsche Wellében, az ATV-n, a 24.hu-n. Most is különleges témákra és szereplőkre lehet számítani, és a fókusz is marad: szeretnénk párbeszédet kezdeményezni a magyarországi független hírmédia és a roma civilszervezetek között a méltóbb romakép kialakításának érdekében.

Vetített videók: Itt az új trükk: így próbálja a hatalom elhallgattatni a kellemetlenkedő állampolgárokat Magyarországon, Szabad Európa, 2023. okt. 6. https://www.szabadeuropa.hu/a/itt-az-uj-trukk-igy-probalja-a-hatalom-elhallgattatni-a-kellemetlenkedo-allampolgarokat-magyarorszagon-/32591616.html 
Adósok börtöne – A borsodi falu, ahol a gyerekek ellógott óráiért szüleik a szabadságukkal fizetnek, Szabad Európa, 2023. márc. 3. https://youtu.be/Zdx-oT0p16M?si=OHTy9W1uuLl91nty 
Nyomorból vinnék az egyetemig a gyerekeket, az állam viszont nem segít rajtuk, Telex, 2023. ápr. 23. https://telex.hu/video/2023/04/23/ozd-van-helyed-alapitvany-bodis-kriszta-oktatas-eselyegyenloseg-strukturalis-rasszizmus 
25 év küzdelem a legszegényebb gyerekekért – interjú L. Ritók Nórával, Telex, 2024. márc. 5. (részlet) https://telex.hu/video/2024/03/05/l-ritok-nora-most-jovok-igazgyongy-alapitvany-eselyteremtes-szegenyseg

Vendégeink: Both Emőke jogász (a Bagázs Közhasznú Egyesület elnöke), Báthory Róbert újságíró ( a Szabad Európa szenior oknyomozó újságírója), Fábián Tamás újságíró (Telex), Kadét Ernő újságíró (a Roma Sajtóközpont vezetője)

A beszélgetést Bácsi Gabriella és Hegedűs Alinka ELTE kommunikáció szakos hallgatók, a Romakép Műhely tagjai moderálják.

Helyszín: CEU Nádor utcai épület
Időpont: 2025.02.19.
Együttműködő partner az Egalipe Hálózat. Az esemény a NIOK Alapítvány Stronger Roots programjának keretében valósul meg, az Európai Unió Polgárok, Esélyegyenlőség, Jogok és Értékek (CERV) programjának finanszírozásával. A programot a CEU Nádor utcai Rendezvényszervező Osztálya támogatta.
﻿
Facebook: https://fb.me/e/5NVSCmwZM
Youtube: https://youtu.be/xKpVAJgZW34?si=O72swVkPzDXVoATC


[bookmark: _Toc237538468]Egy gádzsó utazása Romanisztánban 

„Ezüst Medve-díjas színész, szociális munkás, kovács, költő, ügyvéd, cipőpucoló, polgármester, fémgyűjtő, pap, látó – mások mellett ők a főszereplői a hétrészes dokumentumfilm sorozatnak, amely az Európában élő romákról szól. A műsorvezető Nick Thorpe, aki a BBC újságírójaként lassan 40 éve él Magyarországon. A sorozatban kilenc európai országba utazik el, hogy jobban megismerje a kontinensen élő romák életét, hátterét és kultúráját, Andalúziától Erdélyig, Dél-Franciaországtól a budapesti Ferencvárosig.”
Az On the Spot-sorozatból a Romakép Műhelyben most egy részt vetítünk le, és arra leszünk kíváncsiak, hogy az Európában élő legnagyobb transznacionális közösség milyen képeken keresztül jelenik meg, és hogy a népszerű riportsorozat milyen antropológiai, szociológiai tudást konstruál a romákról.
Vetített film: Egy gádzsó utazása Romanisztánban (Nick Thorpe, 2015-) 
Vendég: Nick Thorpe, a BBC keleteurópai tudósítója. Könyvei: A Duna - utazás a Fekete-tengertől a Fekete-erdőig; Sír az út előttem - Remények és félelmek a menekültek Európába vezető útján; '89 The Unfinished Revolution; Walking Europe's Last Wilderness.
Moderátorok: Fábián Zsanett és Major Zsuzsanna, a Romakép Műhely tagjai
﻿Helyszín: ELTE BTK Média Tanszék 34-es terem
Időpont: 2025.03.05.
Facebook: https://fb.me/e/4v2nxnRKe
Youtube: https://youtu.be/0-ICuJr84-g?si=4doDwbh3pi9iSSly 

Larry (Bernáth Szilárd, 2022)
Dadogós rapperről még nem néztünk filmet a Romakép Műhelyben. A Műhely egyik kanonikus, többször vetített filmje a Gypsy Side, amit Gát Balázs rendezett a 8. kerületi hi-hop kultúráról és a rappelő roma fiatalokról még 2006-ban. A film mint „identitásfilm” szerepelt a Romakép első évadának programjában 2011-ben, aztán 2019-ben a Nemzetközi Roma Kultúra Napján két helyszínen vetítettük egyszerre, a pécsi Apolló Moziban és a Lumen Kávézóban Budapesten. A beszélgetésben akkor Báró, az egykori Fekete Vonat tagja, valamint UCCU Roma Informális Oktatási Alapítvány munkatársai, Szénási Szilvia, Ignácz Andrea és Vidák Gábor vettek részt, továbbá Vaspál Veronika és Somogyi László kutatók. Ez a visszaemlékezés azért tűnik fontosnak, mert újra egy rap-film kerül a Romakép műsorára, ezúttal egy nagyjátékfilm formájában. Bernáth Szilárd Larry című filmje az utóbbi évek egyik legmarkánsabb alkotása, amiben közreműködőkéként sokan vettek részt a helyszínül szolgáló Borsodból. Az egyik Csala Do, aki a következőt nyilatkozta: „Nagyon sokat belepofáztam ebbe a forgatásba. Csúnyán fogalmazva, egy kis geci voltam. Ugye azt szerették volna, hogy életszerű legyen a film, és hát volt egy csomó minden, dialógok is, amik olyanok voltak, hogy „hát, ezt így nem mondjuk.””
Vendégek: Bernáth Szilárd filmrendező, Onofer László (Csala Do) és Vigh Martin filmkritikus
Moderátorok: Simon Annamari és Szabó Eszter, a Romakép Műhely tagjai
Helyszín: ELTE BTK Média Tanszék 34-es terem
Időpont: 2025.03.19.
Facebook: https://fb.me/e/6jnHEQ4Vi
Youtube: https://youtu.be/B2N9TGs6Mmg?si=lIen2_YP-qrZc-SL 

Recenzió: Nagy Boglárka (2025): Az A38 és a borsodi birkatelep között – Larry a Romaképműhely programjában, ELTE Online, április 4. https://elteonlinenew.elte.hu/kozelet/2025/04/04/az-a38-es-a-borsodi-birkatelep-kozott-larry-a-romakepmuhely-programjaban/?fbclid=IwY2xjawJckdZleHRuA2FlbQIxMQABHcd3pt8XIIjCd_3k00ebrj-SV1o2R-6DbggBLtvdCuJApW1hcRftepAVrQ_aem_m_1eNMVxeU59pK8Y4FUcmg  

A Romakép Műhely a Verzió Filmfesztivállal együttműködésben szervez vetítést és beszélgetést Trencsényi Klára Emlékek őrei dokumentumfilmjéről.
„A dél-indiai Cochin városa 2000 éven át adott otthont egy aktív zsidó közösségnek. Amikor az Emlékek őrei forgatása megkezdődött, már csak hét ember maradt közülük. Egyikük a 95
éves Sarah Cohen volt, Trencsényi Klára rendező fogadott nagymamája. Trencsényi rajta keresztül fedezte fel saját kelet-európai identitását, és ő inspirálta, hogy filmre vigye ezt a
fogyatkozó közösséget, amely egykor híres volt a muszlimokkal, hindukkal és keresztényekkel való boldog együttélésről. Aztán egy nap kiderült, hogy Sarah-nak még mindig vannak el nem mondott titkai. A film egy bensőséges, Európa és India közti utazást dokumentál, amely során a diszkrimináció, az identitáskeresés tapasztalatai, valamint a cochini zsidóság varázslatos történetei is kibontakoznak.” Forrás: Verzió - https://verzio.org/hu/2022/filmek/emlekek-orei
Vetített film: Emlékek őrei (Trencsényi Klára, 2022) Köszönet a Verziónak, az OSA-nak, az Éclipse Filmnek (Tasnádi Karina, Ugrin Julianna és Trencsényi Klára)
Vendégek: Trencsényi Klára filmrendező és Papp Richárd kulturális antropológus
Moderátorok: Bíró Rozália és Kövesi Bálint Zoltán, a Romakép Műhely tagjai 
Helyszín: OSA Centrális Galéria
Időpont: 2025.04.02.
A programot a Blinken OSA Archívum és Centrális Galéria támogatta.
Facebook: https://fb.me/e/2Oke6JQWE 
Youtube: https://youtu.be/PT9JywOGM_w?si=Km9dtIeNkk-uCdUr
Recenzió: Nagy Boglárka: „Az emlékezés nemcsak személyes, hanem egy ország együttélési stratégiája is” – Az Emlékek őrei a Romakép Műhely programjában. ELTE Online, 2025. április 17. https://elteonlinenew.elte.hu/kozelet/2025/04/17/az-emlekezes-nemcsak-szemelyes-hanem-egy-orszag-egyuttelesi-strategiaja-is-az-emlekek-orei-a-romakep-muhely-programjaban/

1951-ben alakult meg Nógrádmegyeren az ország első roma alapítású kisipari termelőszövetkezete, a Szegkovács KTSZ. Rácz Béla vezetésével több mint 40 cigány család fogott össze, hogy közösen hozzák létre a szövetkezetet, mely évtizedeken át működött, és a hetvenes évekre már több, mint 300 főt foglalkoztatott. A közösségi összefogás, a hétköznapi munka és kitartás évtizedeken át adott alapot egy erős helyi közösség létrejöttéhez, melyek a mai napig érvényesek. Fontos, hogy ezeket a múltbeli tapasztalatokat megőrizzük – hisz ahogyan Rácz Béla, politikus, aktivista, az egykori munkások leszármazottja és örökségük ápolója fogalmazott: „Egy közösség nem tud elég erős lenni, ha nem ismeri a múltját. Nem tud elég erős lenni a hétköznapokban, ha csak a jelennel és jövővel foglalkozik.” A korabeli képek alapján Kállai András képzőművész készített emléktáblát az alapítók és dolgozók tiszteletére. Az eseményen fotó- és filmvetítéssel, majd kerekasztal-beszélgetéssel idézzük fel a KTSZ történetét és mindennapjait.
Vetített videók:
1. Egy gádzsó utazása Romanisztánban https://vimeo.com/138214283 (52.40 – 1.00.00), 
2. Szegkovács volt az apám https://www.youtube.com/watch?v=i04Ul4r7pOU, 
3. Közelebb. Roma Magazin https://nava.hu/id/4340414/ 4. 
Vendégek: Rácz Béla, politikus, aktivista és Bogdán Péter nyelvész, oktatási szakértő, kutató
Moderátorok: Bánóczki Hajnalka és Simonyai Lujza, a Romakép Műhely tagjai
Időpont: 2025. április 23. (szerda), 16:30
Helyszín: ELTE BTK, Múzeum körút 6–8., 34-es előadó 
Facebook: https://www.facebook.com/events/368832616142912
Youtube: https://www.youtube.com/watch?v=KWmVb_Djtd0

Recenzió: Nagy Boglárka: Küzdeni a saját narratíváért: nógrádmegyeri emlékezeti aktivizmus a Romakép Műhely programjában. ELTE Online, 2025. május 21. https://elteonlinenew.elte.hu/kozelet/2025/05/21/kuzdeni-a-sajat-narrativaert-nogradmegyeri-emlekezeti-aktivizmus-a-romakep-muhely-programjaban/ 


[bookmark: _Toc237538471]Roma reprezentáció a sajtóban. Média és valóság VII. (A CEU Bibó Szabadegyetem és a Romakép Műhely közös programja)

Több mint 15 év telt el a romagyilkosságok óta.
Mit kezdett azóta a magyar társadalom a gyűlölettel?
Hogyan lesz végtelenül leegyszerűsítő a romákról szóló diskurzus?
Miért nincs lényegi roma reprezentáció a magyar nyilvánosságban?
Előadás: Lehet-e az elhallgatás az uszítás ellenszere? (Müllner András)
Kerekasztal: Romák reprezentációja a magyarországi médiában

Vetített videó: Neuberger Eszter, Pivarnyik Balázs: Semmit nem jelentenek a megemlékezések a romagyilkosságok túlélőinek, Abcug, 2019.03.26. https://www.szeretlekmagyarorszag.hu/szempont/semmit-nem-jelentenek-a-megemlekezesek-a-romagyilkossagok-tuleloinek/?pg=2 
Meghívott vendégek: Kadét Ernő (Roma Sajtóközpont), Vágvölgyi B. András (9 Magazin), Lakatos Róza (Halmajugra roma polgármestere)
Moderátorok: Rözge Gábor Borisz, Szirmai János Pál 
﻿Helyszín: 1051 Budapest, Nádor utca 15. (103-as terem)
Időpont: 2025.05.07.
Facebook: https://www.facebook.com/photo?fbid=1160895015840162&set=a.560347572561579 
Youtube: https://www.youtube.com/watch?v=DrqRsf-uGi4 
A program a CEU Bibó Szabadegyetemmel együttműködésben valósult meg. Köszönet a szervezésért Balázs Zsuzsanna újságírónak!

Recenzió: Nagy Boglárka: Lehet-e az elhallgatás az uszítás ellenszere? A magyar sajtó romareprezentációja a Romakép Műhely programjában. ELTE Online, 2025. június 20. https://elteonlinenew.elte.hu/kozelet/2025/06/20/lehet-e-az-elhallgatas-az-uszitas-ellenszere-a-magyar-sajto-romareprezentacioja-a-romakep-muhely-programjaban/ 

[bookmark: _Toc237538473]Larry – A romák és hip-hop műfajának kapcsolata

Erki Boldizsár

Dolgozatomban a Larryben megjelenő roma reprezentáción keresztül azt vizsgálom, hogy milyen kapcsolat létezik a roma kultúra és a hip-hop műfaja között. Az ábrázolt képen keresztül keresem a magyarázatot arra, hogy a roma közösségre illesztett rapzenei esztétika a többségi társadalom nyomása hatására vagy a közösség belső motivációja miatt tűnik önazonosnak. Honnan ered az a feltételezés, hogy a roma származású emberek ezen műfaj kiváló értői és művelői. A modern zenei műfajok közül miért pont ez az ág az, amely a médiában megjelenő képükhöz kapcsolódott. Ez egy, a többségi társadalom által romákra helyezett címke vagy a roma zene fejlődött a hip-hop műfajának irányába, ami egy belső elhatárolódást szül roma és nem roma zenészek között. Utóbbi azért nem tűnik meggyőzőnek, hiszen a rapzene globális műfaj, amelyben minden nemzet képviseli magát. Miért érződhet mégis önazonosnak a roma közösségekkel?
A roma zenével való vonzalom nem modern jelenség. A gyarmatosítás kezdeti időszakában a társadalom felépítését illető változások hazánkban is észlelhetők lettek a 19. századra. A kultúra keveredésével a többségi társadalom mesterségesen kezdte magát elhatárolni a kisebbségektől. Itt ágyazódott be a cigányok másságán keresztül az egzotizálásuk. Williams 1923-as tanulmánya szinte mitizáló jelleggel nyilatkozik a romák zenei érzékéről. Állítása szerint a romák annak ellenére, hogy fiatalkorukban már zenei oktatásban részesülnek, mégis lusták művészetükben és technikailag nem értenek hozzá. Az elsajátított tudás helyett, inkább érzetalapú megközelítést alkalmaznak. A zenét övező lexikális oktatásban nem részesülnek, így például kottát sem tudnak olvasni. Valószínűnek tartom, hogy mindössze a nyugati oktatástól eltérő hozzáállást alkalmaztak, amely más aspektusokat helyezett előtérbe. Zenei tudásuk viszont egyértelműen létezett és hatott is a többségi társadalom kultúrájára. A cigányzene különlegességét ez a meghatározhatatlanság okozza, ami a kor klasszikus zenéjétől merőben eltért. Az egzotikusnak vélt kultúra izgatta a többségi társadalom fantáziáját, hiszen lokális különlegességnek számított. Sokszor inspirációs alapanyagként is szolgált az európai művészetben. Többek közt Haydn és Schubert is merített a cigányzenéből (Engel, 1880). A cigányzene ilyen felfogása valamilyen különbség megállapítását szolgálta, ami a többségi társadalom identitását erősíthette. A modern zenében észlelhető hasonló séma is határhúzó jelleggel bír. Ezzel azonban nemcsak a többségi társadalom identifikálódik, hanem a roma közösség is.
Az állításom, hogy a roma kultúra és a hip-hop műfaja a mediatizált romaképekben gyakran szoros kapcsolatban áll, nem csak a Larryn alapszik. A Nyócker című film szintén rapzene-fókuszú. Az animáció stílusában a műfaj videoklipjeinek esztétikáját idézi. A filmben megkonstruált mikrovilág, az elgettósodott nyolcadik kerület így köszön vissza a vásznon. Nemcsak a film-, hanem a zeneiparban is tapasztalható ilyen asszociáció. A Fekete Vonat nevű együttes megalakulásakor többen dolgoztak azon, hogy a nagyközönség által befogadható képet állítsanak a zenészekről. Így leginkább külső hatásra a rap műfaja dominál az első albumukon. A projekten Dopeman-nel dolgoztak együtt, aki szerint a gangsta-rap műfaja illett a leginkább a roma származású bandára, mert ez állt a legközelebb a feltételezett hallgatóság elvárásaihoz (Somogyi, 2002). A két példa és az órán diskurzus tárgyává vált Larry című film
esetein látszik, hogy a romák és a hip-hop kapcsolatba állítása a többségi társadalom nyomására és a közösség belső motivációjából is eredhet. Ezért merül fel a probléma, hogy nem egyértelműen behatárolható, milyen irányból érkezik eredetileg a megfeleltetés. 
A filmben Ádám szenvedélyének tárgya a zene, emiatt kerül kibontásra a roma közösségek és rapzene közötti kapcsolat. A film elején sztereotípiákra épülő ellenérzet mutatkozik meg a főszereplőn. Habár a film nem ezen sztereotípiák átértékelését mutatja be, illetve nem is emeli ki a két közösség dinamikáját, mégis a jól ismert „lopós roma” sztereotípiára való rájátszás kölcsönöz egy rassz-alapú vonatkozást a történetnek. A karakterfejlődés azon ága, hogy az előítéletek miképp épülnek le a karakterekben egy kidolgozatlan szál marad. De ez a felületesség, amely megmutatja ugyan, de nem magyarázza a rasszista előítéleteket, éppen elegendő ahhoz, hogy meghatározzon egy alá-fölé rendelt alaphelyzetet a romák és a többségi társadalom közt. Emellett az érdekből való nyitás visszássága is érződik. Ádám félreteszi negatív előítéleteit és megváltozni látszik, amikor kiderül, hogy hobbija tökéletesítésében Csala Do, a környéken ismert rapper segíthetne. Mentorálás közben újféle kapcsolat alakul ki a két fél közt. megfordul az alá- és fölérendeltségi viszony, mentor-mentorált berendezkedésüknek köszönhetően. A társaság először fenntartással kezeli Ádámot, de a közös alkotás, együtt megélt sikerek és kudarcok összekovácsolják őket. Az előítéletes gondolkodásmód tehát a művészet és közös alkotás segítségével kezd el feloldódni. A hip-hop teremt egy olyan közös platformot, ahol a két fél diskurzust folytathat és megérthetik egymást. A párbeszéd által ismerőssé válnak, így az ismeretlenből eredendő félelem és fenntartás már nem képezhet elutasító gondolatokat. A párbeszédet az teszi lehetővé, hogy a zene egy olyan, hagyományokon, konvenciókon és jogon átívelő nyelvet teremt, aminek köszönhetően a két fél megtapasztalhatja milyen a másik helyzete (Hughes, 2012). A közös alkotáson keresztül a szereplők megismerik egymás nyers, őszinte, emberi oldalát, így a személytelen sztereotípiák valós ismeretekké alakulnak át. Az eddig egységes csoportként kezelt „másság” megszemélyesül és emberi alakot formál. 
A rapzene azért is alkalmas a magyarországi romák helyzetének leírására, mert az eredetileg Amerikai Egyesült Államokból Európába érkezett műfaj, a marginalizált fekete közösségek ellenreakciója volt, amelyben reflektáltak az őket illető sztereotípiákra. A magyarországi cigányokhoz hasonlóan a fekete embereket is negatív megkülönböztetés érte, muzikalitásukat gyakran szinte csodásként kezelték. A rapzene szövegeiben újraértelmezték identitásukat, immár saját kezükbe véve annak meghatározását a többségi társadalomtól. A műfajon belül végbement a belső elhatárolódás folyamata, amely később a mindennapi életre is kihatott. A saját és külső csoport közötti különbségtétel egy sajátos kulturális kód létrejöttét eredményezte, amely egy, a műfaj által összekötött képzelt közösség alapjául szolgált. Ebben a megalkotott mikrokozmoszban a rapper alakja csak a „gengszter” szerepében tudott fennmaradni. A kép megalkotásával és a műfaj uralásával, ha a való életben nem is, a dalszövegek szintjén nyelvi hatalomhoz jutottak a társadalmi periférián élő csoportok. A hazai rapszcénába az itt kialakított gettómotívum szivárgott át (Somogyi, 2002).
A popzene intézményrendszere meghatározza azokat a kereteket, amelyek közt a képalkotás megtörténhet. A rövid dalok nem teszik lehetővé egy-egy téma részletes kibontását. Nem is hosszas elméleti kifejtés céljából születnek. Általában (ahogy a filmben is látjuk) érzelmi indíttatásúak és gyorsan igyekeznek átadni a hallgatóságnak a szerzőben kialakult képet. Annak érdekében, hogy a közönség kevés információ alapján megértse miről van szó, a szövegíró rövid idő alatt is felismerhető képekkel és sematikus formulákkal dolgozik. Ez nemcsak az idő korlátozottsága miatt célravezető, de így a termék széles közönségrétegek számára válik fogyaszthatóvá (Somogyi, 2002). A cigány rapzene szövege platformot teremt a roma-nemroma diskurzusnak, ehhez egy olyan kommunikációs csatornát képez adó és vevő között, amelyen az üzenet egyszerűen dekódolható és így az azonosulást lehetővé tevő megértési folyamat is hatékonyan végbemegy (Hughes, 2012). 
A közvetlenség ellenére sem válnak a felek egyenlővé, hiszen a megfigyelő-megfigyelt viszony fennmarad. Itt azonban tudatos a két fél közötti egyensúly kibillentése és az előadó számol is ezzel a helyzettel. A zenében egy olyan alternatív világot konstruálhat, amelyben övé az irányítói pozíció. Emellett a zenész tisztában van a rá illesztett sztereotipizáló és romantizáló karakterisztikákkal, tudatosságának köszönhetően pedig felhívja a figyelmet ezek irracionalitásban gyökerező mivoltára (Hughes, 2012). Az amerikai rapben megkonstruált gengszterkép is a feketékre aggatott sztereotípiákat játssza túl. A hip-hop, ezen belül a rap, szövegfókuszú műfajok, az üzenet a dalokban konkrétan fogalmazódhat meg, igazán alkalmas társadalmi vagy személyes problémák leplezetlen bemutatására, megvitatására. Népszerűségének köszönhetően pedig sok embert elér és edukációs, ismertető célját is hatékonyan tudja teljesíteni. 
A nézőben az a kép alakulhat ki, hogy a roma származású rapper előzetes bizonyítás nélkül kerül ebbe a mentori pozícióba, és ez azt sugallja, hogy ez a tulajdonság alapértelmezetten a csoporttal azonosítható. A Fekete Vonat a kreatív irányítás megszerzésekor eltávolodott a rap vonulattól a következő albumukban. Csala Do a film szereplője (a valóságban is ezen a néven tevékenykedő rapper) és a Nyóckerben szereplő cigány zenészek saját motivációjukból választották a rap műfaját önkifejezésre. Általánosságban tehát nem kijelenthető, hogy a rap műfaja a roma kultúrához lenne köthető. Emellett szól az is, hogy rengeteg nemroma rapper is létezik ebben a térben. A rapzene stílusa és esztétikája, az emlegetett gettóvilágot idézi. Nem a származás határozza meg, hogy mennyire számít önazonosnak, hanem az életkörülmények. A tengerentúli párhuzam is a hasonló körülmények kapcsán válik relevánssá.

Gachályi Mátyás

A Romakép Műhely 2025-ös évadjának harmadik programján Bernáth Szilárd első nagyjátékfilmje, a Larry (2022) került vetítésre egy azt követő kerekasztal beszélgetéssel karöltve. A műhely egyik többször is bemutatott darabja, Gát Balázs Gypsy Side (2006) című, a 8. kerületi roma fiatalokról szóló dokumentumfilmje szintén rapfilm, és bár ezzel szemben a Larry kevésbé dokumentarista jellegű, a hiteles ábrázolás legalább annyira fontos szempont benne. A főszereplő, a Vilmányi Benett által megformált Larry maga ugyan nem roma származású, a programsorozat elsődleges célja, hogy „a többségi és sérülékeny identitás közötti viszonyokat vizsgálja, a Romakép Műhelyben nem csak a romaábrázolás kritikája születik meg, sokkal inkább a nézés kritikája” (Nagy, 2025).
A film egy kiskora óta dadogó, feltörekvő rapper felnövéstörténetét követi Borsodtól egészen Budapestig, ahol végül a film csúcspontjának is tekinthető jelentben egy, az A38 hajón tartott online tehetségkutató keretein belül méretteti meg magát. A jelenet egyfelől rendkívül katartikus, Larry végre leküzdi a dadogását nagyközönség előtt, először hallhatjuk a teljes dalt, s kitisztul a kép a történetével, traumáival kapcsolatban, a versenyt azonban nem sikerül megnyernie, így a befejezés némileg keserédes érzést kelt. A jelenet azonban nem csupán dramaturgiai csúcspontként működik a filmben, egyszerre tematizálja a vidéki és fővárosi valóság között feszülő kontrasztot, valamint a mainstream média strukturális korlátait, amelyek oly sokszor elnyomják azokat a traumatikus, rendszerszintű tapasztalatokat, amik Larry karakterét is meghatározzák. Maguk a zsűritagok pedig azokat az általában jellemző, különböző nézőpontokat, attitűdöket személyesítik meg, melyek a befogadói oldalról érkezhetnek. A kerekasztal-beszélgetés egyik vendége, a film rendezője, Bernáth Szilárd, a következőképpen beszélt erről a jelenetről:
„Ezzel a motívummal, a tehetségkutatóval, volt lehetőség arra, hogy szociológiai közegbe tegyük ezt a történetet, és valamilyen módon opponáljuk Budapestet és Borsod megyét. […] A kikönnyített szórakoztatás nem annyira viseli el az ilyen típusú drámákat, és akkor arra gondoltam, hogy valamilyen underground típusú tehetségkutató talán működhet. Ez nyilván fiktív, de olyan szempontból jó volt, hogy általában ezekre a történetekre adott reflexiók, azok tulajdonképpen animálódtak, megjelentek a három zsüror szerepében” (Romakép Műhely, 2025). 
Egy másik vendég, Vigh Martin, filmkritikus, pedig így gondolkodott:
„Van egy ilyen igény, hogy mutassunk meg mi is valami autentikusabbat, de közben ezt pontosan addig a szintig tudják támogatni, ameddig ez nem kezdi ki igazából azokat a berögződéseket, amik egy ilyen mainstream kereskedelmi műsorban érvényesek, […] ne kerüljön be annyira, hogy az ténylegesen olyan kérdéseket tegyen föl, amire ez a műsorformátum nem tud választ adni” (Romakép Műhely, 2025).
Puzsér Róbert a 2015-ös Ki Mit Tube zsűrivideójában a következőképpen fogalmaz Mihalko Ádámról, az online tehetségkutató egyik fellépőjéről: 
„Mindenképpen kellemes csalódás Serrano, aki a műfaj legszebb hagyományaihoz nyúl vissza azzal a belemenős, minden felelősséget a többségi fehérekre hárító kemény borsodi romaszocióval, amit klipjében elővezet. […] Neki azt a világot kell megszólaltatnia, amit ismer, amiben él, és amiről úgy érzi, hogy a többségi társadalom cserben hagyta, és elárulta” (Puzsér, 2015).
Ez kísértetiesen egybecseng azzal a véleménnyel, melyet a kritikus a film fináléjában fejt ki immár Larryvel kapcsolatban: „Úgy gondolom, hogy nagyon nagy szükség van arra, hogy a magyar társadalom és a magyar elit szembesüljön azzal, hogy az ország leszakadó régióban zajlik. Ez egy nagyon autentikus és sokkolóan őszinte jelzés volt” (Bernáth, 2022).
A Larry nem életrajzi film, Serrano története, dalszövegei mégis közvetlenül hatással voltak a film egészére, egyenesen annak egyik leghangsúlyosabb, apahibáztató aspektusára is (Romakép Műhely, 2025). A Kazincbarcikán felnőtt rapper 2016-ban, azaz felbukkanását követően egy évvel adta ki első, Féreg címre keresztelt lemezét, melyen olyan őszinte, nyers erővel fogalmaz, amelyhez hasonló korábban aligha volt jellemző a magyar színtéren, vagy legalábbis képtelen volt betörni oda. Dalaiban az erőszak, a kiszolgáltatottság, a túlélés és a kilátástalanság érzései, motívumai dominálnak, s ezek kerülnek mondanivalójának előterébe is (Haklik, 2016). Ugyanebben az évben még Ács Dániel és Botos Tamás, a 444.hu újságírói forgattak Ádámmal. „Kazincbarcika omladozó házai között dealerek, bolti tolvajok, betörők sorban kezdik kirappelni magukból nyomorúságos életüket. Serrano a kelet-magyarországi bűnözés és a kilátástalanság legmélyéről hörögve hányja a szemünkre sorsát”, áll a két részes videóriport leírásában (Ács, 2016). A megnövekedett online publicitás, a tehetségkutató, mely általában a társadalmi mobilitás illúzióját rejti magában, mindezek ellenére szépen lassan mégis teljesen eltűnt a nyilvánosságból. Még maga Bernáth Szilárd is egy időre szem elől veszítette őt a munkálatok során, egészen a film bemutatójáig (Romakép Műhely, 2025). Története Larryével feltehetően ezen a ponton is összefonódik.
Bernáth Szilárd szerint „egy (Larryhez hasonló) szereplő nem jut el egy X-faktor jellegű tehetségkutatóba” (Romakép Műhely, 2025), mégis számos hasonló eset felemlegethető a közelmúltból. Mivel maga a filmvetítés is a Romakép Műhely keretein belül került megrendezésre, érdemes lehet egy pillantást venni az adott esetben halmozottan hátrányos helyzetű romák médiaábrázolására ilyen és ehhez hasonló szórakoztató, kereskedelmi műsorokban.
A magyar média romaképét már évtizedek óta egyfajta kettősség jellemzi, miszerint míg a hírmédiában a problémaorientált bemutatás, kisebbségi problémák, a szegénység, a bűnözés témakörei, addig a populáris műfajokban inkább egyfajta pozitív reprezentáció dominál, mely ettől függetlenül még lehet ugyanolyan sztereotip. A 2000-es évek eléjén megjelenő, kereskedelmi csatornákon óriási nézettséget generáló tehetségkutató műsorok még inkább a Magyarországon már korábban is jellemző cigány zenész többszáz éves toposzát, archetípusát erősítették, azaz, hogy a roma kultúra elsősorban zenei teljesítményeken keresztül reprezentálódik (Munk, 2013). A műsorok olyan roma tehetségeknek adtak teret, akik közül sokan még ma is sztár státusszal rendelkeznek, mint Oláh Ibolya, Gáspár Laci, Oláh Gergő, Radics Gigi, vagy Molnár Ferenc Caramel. A roma sztárok, versenyzők kapcsán leggyakrabban a szegénységgel, az abból való kitöréssel kapcsolatos narratívák kerülnek elő, azonban amint ez a narratíva elveszti újdonságerejét, egyúttal a származásuk már annyira sem lesz fontos, mint azelőtt, és a média figyelme inkább a szakmai, ebben az esetben zenei tevékenységük felé fordul. Amennyiben esetleg mégis felmerül, vannak, akik egyenesen elutasítják a cigánysággal kapcsolatos diskurzust. Az előbb is említett Molnár Ferenc Caramel korábban azt nyilatkozta: „Én nem vagyok a romaság élharcosa, nem fogok cigány zászlóval vonulni a Hősök terén. Én ebben nem hiszek” (Munk et al.). A Larry című film főhőse nem roma származású, de őt is csak a zene képes kiszakítani korábbi, a traumáihoz is kapcsolódó környezetéből, s rajta keresztül tudja a legjobban képviselni önmagát. Megfigyelhető a filmben is a tehetségkutatókra jellemző uniformizálás, a hátrányos helyzetű versenyzők narratívájának tompítása, vagy egyenesen annak eltörlése. Ez leginkább a fotózás során érhető tetten, ahogy minden versenyzőnek a kezébe nyomják a verseny szponzorának termékét, de még szimbolikusabb talán, mikor Larry sebeit először helyben, majd digitális utómunka révén is megpróbálják elmaszkírozni, melyeket előző este, a rendőrséggel való összetűzése során szerzett. A három zsűri közül is egyedül csak Puzsér utal értékelőjében Larry társadalmi hátterére, míg a többiek inkább magát az előadást, az előadásmódot bírálják, szövegileg már nem is firtatják azt (Bernáth, 2022). 
„A romák szórakoztató műsorokon belüli reprezentációjában a robbanásszerű fordulópontot a 2000-es évek legelején Gáspár Győző személye és a kereskedelmi televíziók, valamint az általuk szervezett tehetségkutató versenyek megjelenése jelentette” (Munk, 2013). A 2005-től az RTL Klubon induló Győzike Show az idő múltával egymás után sorra döntötte meg a nézettségi rekordokat. A műsor producere úgy gondolta, ennek oka az, hogy az Osbournes-hoz hasonlóan szórakoztató és családi, illetve a „nagy nézettségének sok oka van, de furcsa módon azt gondolom ezek között a legkevésbé domináns ok az, hogy ők romák. Az egyik fő ok az, hogy mindenki szeret nevetni. Ez így nagyon primitíven hangzik, de nagyon igaz.” (Munk et al.) Az MTV műsorával szemben azonban a Győzike Show inkább felfedi, semmint elfedi a „felelősítés traumáját”. Eszerint a neoliberalizmus folyamán az állam folyamatosan kibújik az őt terhelő felelősségek alól, s azt helyette a magánszemélyre, az egyénre hárítja, traumatikus gazdasági és politikai hatásokat keltve. Ezt a folyamatot képes dramatizálni, és egyúttal semlegesíteni is egy-egy valóságshow, az egyének érzelmi megnyilvánulásai által. Győzike nem a megszokott, kitaszított, lesüllyedt szerepben jelenik meg. Nagyon tudatosan, erőteljesen, látványosan adja elő a roma giccset, az etnikai és osztálysztereotípiákat, s teszi mindezt egy sztár doku-szappanopera keretében. Ebből kifolyólag Gáspár Győző a neoliberalizmus egyik gazdasági sikertörténete, a gyakran harsogó etnikai elemeket lerántva a műsorról pedig egy jóval közönségesebb magyar család képe rajzolódik ki előttünk, mely már-már zavarba ejtő lehet egyes nézők számára. Még evidensebb ez akkor, mikor Győzike külföldre utazik, ahol etnicitása kevésbé reprezentálódik, s sokkal inkább, mint magyar turista jelenik meg, a romaság csak belülről, a kollektív magyarság keretein belül mutatkozik (Imre, 2009).
Győzikén keresztül láthattak a nézők a magyar média történetében a leghosszabb ideig egy konkrét roma családot. Amikor a romák, vagy bármilyen csoport reprezentációja ennyire leszűkül, s csupán néhány egyénre korlátozódik, az óhatatlanul is hatással van arra, hogy a többségi társadalom hogyan ítéli meg őket, s annál egyszerűbb is számukra ítéletet hozni. Gáspár Győző a Partizánban adott interjújában azonban nyíltan elutasított bármilyen jellegű felelősségvállalást, mondván, hogy ő kizárólag szórakoztatni akar (Partizán, 2020).
Larry esetében ilyen jellegű szerepvállalásról szó sem lehet, hiszen csupán egy keveset szerepel a tehetségkutató műsorban, s nem is címszereplője annak, gyorsan felkerül a színpadra, és szinte már szólítják is a következőt. Erre egy szép analógia a film legutolsó jelenete, ahogyan a Larry feliratú graffitival díszített vonat feltűnik a budapesti Keleti Pályaudvaron, de rögtön befut egy másik szerelvény, kitakarva azt a képből (Bernáth, 2022). Ugyanakkor mégis közös a Larry fiktív tehetségkutatójában és a Győzike Showban az, hogy mindkét műsor elsősorban a szórakoztatást tűzi ki a zászlójára, ennek megfelelően jön létre a műsor környezete, s erre hivatkozva a készítők kibújhatnak bármilyen nemű felelősségvállalás alól. A szereplők látszólag nem különböznek egymástól, csak történetesen éppen romák, vagy az ország leszakadó régióiban töltötték el eddigi életüket. Pedig Győzike karaktere nagyon tudatosan lett felépítve, különböző etnikai elemekkel tűzdelve, míg Larry magába az előadásába foglalja bele történetét, személyes traumáit. 
Ebből következik, hogy ezek a műsorok, akarva vagy akaratlanul, de mindenképpen identitásokat konstruálnak a médián keresztül. Balogh Ferenc, azaz „VV (Való Világ) Fecó”, is egy olyan szereplő, akinek roma származása aktívan formálja karakterét a műsorban. Karakterén, illetve a műsor egy másik, kitüntetett figyelemmel illetett nem roma férfikarakterével, Attilával való kapcsolatán keresztül jól látszik, miként konstruálódik meg az etnikai, roma maszkulinitás egy populáris magyar médiatermékben. Míg Fecó a „Dumagép”, addig Attila az „Összeférhetetlen” kategóriát képviselte a Való Világban, mely alapvetően meghatározta a műsorban szereplő narratívákat. Attila mindvégig kimért, racionális, céltudatos, gyakran kioktat másokat, és intellektuálisan dominálja a többieket, egyfajta magányos farkas szerepét veszi fel. Ezzel szemben Fecót a műsor jóval femininebbnek láttatja, beszédesebb, ritkán válogatja meg a szavait, családközpontú, érzelmes, előfordul az is, hogy sírni látjuk. A műsor szerkesztői erőteljesen építettek az etnikai sztereotípiákra is, Fecó egy nagycsaládos, piros inget viselő, roma zenész közegből érkező férfiként jelenik meg, aki többek között vasal és főz is. Összességében elmondható, hogy a hierarchikus párbaj során Attilát a műsor férfiként ábrázolta, míg Fecót sokkal inkább roma férfiként, s ennek alapján kerekedett felül végül Attila a párbaj során, Fecó maszkulinitása marginalizált maradt az övéhez képest. (Gregor, Lőrincz, 2013)
A Larry című film sikeresen rávilágít arra, hogy a reprezentáció önmagában még nem garancia a társadalmi igazságosságra, a néhány felsorakoztatott esettanulmány pedig ezt tovább árnyalják. A szórakoztató médiában helyet kapnak kiszolgáltatott, marginalizált szereplők is, az azonban közel sem mindegy, hogy milyen arányban, milyen szerepekben vagy körítésben történik ez. Amennyiben egy műsor számára a profit és a magas nézettségi mutatók a fő szempontok, úgy ezzel párhuzamosan a marginalizált csoportok sztereotip vagy rendkívül leegyszerűsített módon jelennek meg. „A szórakoztató médiának az alapvető funkciója a szórakoztatás, célja pedig a profit növelése. Ennek megfelelően társadalmi felelősséget egy kereskedelmi tévétől aligha várhatunk el” (Munk, 2013). A reprezentáció tehát önmagában nem elegendő, legalább ugyan ilyen fontos a reprezentáció minősége is. A Larry ilyen szempontból egy remek alkotás. Bár játékfilmről van szó, mégis nagyon érzékenyen és empatikuson viszonyul választott témáihoz, többek között a romák ábrázolásához is. Mindeközben olyan hiteles embereket is bevonva közreműködőként a munkafolyamatokba, mint amilyen a Larry mentorát alakító Onofer László (Csala Do). A filmben „üdítően máshogy tűnnek fel a romák, mint szinte bármelyik magyar filmben, sorozatban, tévéműsorban”. „Fontos volt, hogy ne csináljunk nyomorpornót, ne esztétizáljuk a szegénységet” […] Azzal kapcsolatban, hogy hogyan mutatjuk meg a cigányságot és a szegénységet, végül arra jutottam, hogy az a legegyszerűbb, ha nem használunk ilyen politikus, felülnézeti-alulnézeti perspektívát, hanem Larry és Csala Do találkozása lesz a legjobb apropó arra, hogy arról lehessen beszélni, mik a közös ügyeink”, mondja Bernáth Szilárd (Kiss, 2023). 

Bernáth Szilárd Larry[footnoteRef:1] című filmjét fogom elemezni, a narratíva és roma reprezentáció hasonlatos megoldásain keresztül összefüggésbe hozva Tony Gatlif Gadjo Dilo[footnoteRef:2] című filmjével, hogy érzékeltessem a vizuális ábrázolás milyenségét, konnotációit és jelentőségét, amely befolyásolja a kisebbségi közeg megítélését. Az értelmezési kerethez hozzájárul a balkáni filmes hagyomány, annak reprezentáció-beli sajátosságai, mint a projektív identifikáció elmélete, mely felfedezhető a filmnyelvi motívumokban és témaválasztásban. Ehhez hozzájárul a sztereotípiák megjelenítésének problémája és a kérdés, miszerint a romák ábrázolása az említett filmekben akár posztkoloniális objektumként való kezelésként is felmerülhet. Továbbá a Larryre fókuszálva, kitérek a roma-magyar interetnikai viszonyok kortárs helyzetére és aktuálpolitikai megközelítésére, melynek fényében evidenssé válik a film jelentősége. [1:  Larry (r. Bernáth, Szilárd, Budapest: Focusfox, 2022)]  [2:  Gadjo Dilo, directed by Tony Gatlif (Paris: Princes Films, 1997), film.] 

  Elsősorban megállapítom a két film közös vonásait, aminél központi tényező a két főszereplő nem-roma identitása, mely mindkét kontextusban eltér a kisebbségi közegekben megjelenített, többnyire roma szereplőktől. Ez a fajta pozicionálás természetesen a többségi társadalom preferált ábrázolásmódjából fakad, és bár Tony Gatlif félig roma származású, Bernáth Szilárddal ellentétben, mégis a protagonista kiválasztása által a többségi társadalom tekintetén keresztül figyeli meg környezetét. A vidéki élet idilli ábrázolása ugyancsak jellemző a képi világukra, ezáltal tovább sematizálják a romák környezetét, amihez hozzájárul egy romanticizáló szemszög. Célorientált főszereplőkről beszélhetünk a fenti filmekben, ugyanis motivációjuk és történetük két különféle apa-trauma feldolgozása körül forog, melynek eszköze a roma zenében és zenélésben rejlik, utalva a muzikalitás központi jellegére a roma kultúrában. Gatlif filmjében a főszereplő Stephane apja halála után elutazik Romániába, hogy egy roma közösségen keresztül kutassa apja titokzatosnak tűnő vágyait, emlékeit, annak kedvenc dalán keresztül, melyet egy kazettán őriz. Larry ezzel párhuzamosan erőszakos apjával való konfliktusát próbálja verbalizálni és feloldani a roma rapen keresztül. Ezáltal a roma közösség mint reprezentációs tér nyilvánul meg, Stephane válaszokat próbál találni benne, míg Larrynek roma ismerősei segédkeznek abban, hogy kifejezésre juttathassa traumáit az általa preferált zenei műfajon keresztül. Továbbá bár eltérő módon, mégis mindkét főszereplő nyelvi nehézségekkel küzd, így a roma közösséggel való kommunikáció és kapcsolódás ezekben a példákban kihívássá válik, bár egyik pszichológiai okból, másik származásából adódóan. Ugyanakkor a két történet egyfajta megoldatlansággal, mozdulatlansággal zárul, az apa-trauma mondjuk ideiglenes feloldásával, de a filmek végén egy véglegesnek tűnő visszatérést láthatunk eredeti élethelyzetükhöz.
  Sean Homer tanulmánya, a „The Roma Do Not Exist” bemutatja a projektív identifikáció fogalmát a roma reprezentációval kapcsolatban. (Homer 2006) A balkáni filmes esztétika egyik meghatározó jellegzetessége, Iordanovát idézve, hogy egy küldetés, utazás köré épül a narratíva. Ez az utazó általában egy nyugat-európai kultúrából származó karakter, aki egy egzotikus helyszínt, jelen esetben a Balkánt veszi célpontul, hogy felfedezhessen valamit. Ebben az értelmezésben az utazó abban bízik, hogy lehetősége lesz olyan helyzeteket és szituációkat megtapasztalnia, mely valóságosabb és őszintébb a nyugati realitásnál. Ezáltal a történetet a nyugati szemszög jelenléte fogja mozgatni, és a helyiek a főszereplő viszonyában mutatkoznak csak meg, mint egy tanulmány objektumai, példái a „valós” életnek. A romákat megjelenítő filmek egy variációt szolgálnak erre a narratív struktúrára, mivel nemkonvencionális életmódjuk látszólagosan többet és valódibbat adhat egy külső szemlélőnek. Iordanova tanulmányára alapozva, a tipikus roma film egy melodráma, melynek története egy roma és nem-roma közti romantikus szál köré épül. Erre a filmes hagyományra épül rá a projektív identifikáció koncepciója, amikor a szerző szerint a filmek nézői és alkotói olyan tulajdonságokat vetítenek a romákra, ez esetben a szenvedélyt, szabadságot és a spontaneitást, amelyből saját kultúrájukban, kontextusukban hiányt éreznek, ezáltal vágyott jellemvonások megtestesítőivé válnak a romák. A Gadjo Diloban megfigyelhető a balkáni filmes esztétika jellemzője, miszerint egy utazásra épül a narratíva, melyben a közösségen kívülálló nyugat-európainak idővel egy roma nővel alakul ki romantikus kapcsolata. Ugyanakkor a roma közösségre saját hiányait és vágyait vetíti ki, egy olyan életet és szabadságot, melyben az apjának is része lehetett. Míg a fenti film esetében a kommunikációs nehézségek a romákkal, mellyel elmélyítik a főszereplő kívülálló pozícióját, külföldi származásában és a nyelvi különbségekben gyökerezett, a Larryben pszichológiai okokból eredő dadogása gátolja meg a teljes beilleszkedést. A Larry esetében a küldetésre alapozott történet motívuma megjelenik, azonban egy kitörési vágyként, melynek lehetőségét ugyancsak a roma közösségben találja meg. Mindkét főszereplő missziójának alapja az apjukkal kapcsolatos trauma feldolgozása, melyhez reményeik szerint a roma közeg és zene által kerülhetnek közelebb. Ezáltal a zene nemcsak kulturális sajátosságként jelenik meg, hanem a trauma kifejezőeszközévé válik. Továbbá bebizonyosodik a filmek végén, hogy ez a fajta projektív keresés mindössze ideiglenes megoldással szolgálhat, a trauma nem oldódik fel, csak tudatosul, és ezt az élethelyzetbeli mozdulatlanságot Stephane és Larry hazaútja tanúsítja.
  A romákkal kapcsolatos sztereotípiák ugyancsak színre kerülnek mindkét filmben. Nikolina Dobreva kutatása Tony Gatlif és Emir Kusturica filmrendezők munkásságán, azon belül roma reprezentációjukon keresztül mutatja be a roma identitás konstrukcióját a vizuális médiában, és annak implikációit. (Dobreva 2007) Ebben a dolgozatban az elemzésnek az aktuálisan releváns, Tony Gatlif ábrázolásmódját taglaló részre fogok fókuszálni. Dobreva megfogalmazza, hogy a romák általános irodalmi és filmbeli megjelenítése olyan prekoncepciók körül forognak, melyek szerint ezt az etnikai csoportot vagy bűnözőként, vagy tehetséges zenészként, avagy áldozatként jelenítik meg. A romák marginalizált státuszára való tekintettel, a reprezentáció problémája fontossággal bír, ugyanis a negatív vagy pontatlan szemléltetés kiválthat vagy fokozhat egy alapvető társadalmi elnyomást. Gatlif a romákat transznacionális csoportként illusztrálja, akik lakóhelyük országától függetlenül közös származásban osztoznak, a zenéhez szenvedéllyel viszonyulnak, és a többségi lakosság helytelen bánásmódban részesíti őket. Bármennyire is dicséretes, hogy bemutatja és elismeri helyzetükből adódó szenvedésüket, mégis kétféle módon korlátolt ez a fajta prezentálás. Elsősorban megerősíti a „táncoló cigány” sztereotípiáját, mintha életük egyedül a zene körül forogna. Bármennyire is pozitív sztereotípiának minősül, bizonyos határt szab a romák általános megértéséhez és elfogadásához a többségi társadalom által. Ez a szemlélet, amely természetes zenei tehetséget feltételez, és a zenélést kizárólag szakmai tevékenységként kezeli, könnyen ahhoz vezethet, hogy az érintettek előadóművészként marginalizálódnak, miközben más hivatásokhoz és életmódokhoz való hozzáférésük korlátozódik vagy teljesen ellehetetlenül. A másik korlát, amit Gatlif reprezentációja előidéz, a romák, mint nomádok bemutatása köré konstruálódik. Ennek következményeként „örök nomád vadaknak” tekintve belső ellenséggé válnak a társadalomban, hiszen nem követik a normát, hagyományos és előírt életmódot, így veszélyt jelentenek a többségre. Ez a motívum ugyancsak hozzájárul a sztereotípiák állandósításához, ráerősítve a kirekesztésre. A Gadjo Diloban, a roma reprezentáció a zeneiségre és a társadalmi elnyomásra korlátozódik. A cigány karakterek túlnyomórészben tehetséges vagy professzionális zenészek, akik helyi bárokban lépnek fel és azzal keresnek pénzt. Emellett egy drámaivá fordult ellenségeskedésnek lehetünk szemtanúi, mely a románok és a romák között feszülő általános ellentét betetőzéseként bukik felszínre. A Larry esetében a muzikalitás hasonlóan jelenik meg, bár a zenei tehetség individualizálódik, és egyéni lehetőségként kerül bemutatásra, mégis a roma közösség által válik elérhetővé. Larry a nyilvánosságba lépve, a tehetségkutató műsorban való részvétellel válik „másikká”, így a kulturális terek elhatárolódása itt is megmutatkozik. A társadalmi elnyomás szempontjából a szegregált térség és annak limitált opciói nyilvánulnak meg, továbbá a többségi társadalommal való érintkezés jelenetében, Budapesten, mikor pénzt próbálnak kérni a járókelőktől a hazaútra, láthatóvá válik az ottélők passzivitásából, hogy bizalmatlanok és távolságtartóak a roma rapper, Csala Do kéréseivel és jelenlétével szemben. 
  Sunnie Rucker-Chang értekezése, a „Roma Filmic Representation as Postcolonial „Object””, a roma filmes reprezentáció problémáit tematizálja, és azt, ahogy pozíciójuk sok esetben a posztkolonialista objektum státuszának felel meg. (Rucker-Chang 2018) Állítása szerint a romákat a rassz-alapú különbözőségük kifejeződéseként pozícionálták, ami a neokoloniális elvárások következtében posztkoloniális objektumokhoz teszi őket hasonlatossá, mint akik a többségi kultúrán és téren kívül élnek, és csakis ahhoz viszonyítva értelmezhetők. A Balkán térség kontextusára rátérve, a romákat „feketékként” kezelik, vagyis vizuálisan és kulturálisan másként, és ezek a különbségek rögzülnek a filmnyelvben is. Azonban a roma reprezentáció kérdése kapcsolatba hozható a Balkán és a Nyugat dichotómiájával, a „balkáni másik” fogalmával, mely szerint a Balkán örök „köztes tér” Nyugat és Kelet között. Ez a „másik” szerep a roma közösségeken keresztül válik hangsúlyosabbá, akik még távolabb esnek az elfogadott nyugati normáktól. Ezúton a nyugati filmkészítők és értelmezők gyakran saját európaiságukat fogalmazzák meg a romák másságához képest, ezzel előterjesztve egy neokoloniális perspektívát. Ezek az internalizált rassz-hierarchiák hatással vannak a külső percepciókra, ezáltal a romák filmes reprezentációjára is, aminek következtében a romák, Frantz Fanon szavaival élve, „objektumokká” válnak, vagyis a gyarmatosítók posztkoloniális szemléletmódja neokoloniális eszközök révén értelmeződik újra és valósul meg. Továbbá mivel a romák önreprezentációját a többségi kultúra határozza meg, a kettős tudatosság (double-consciousness) formáját ölti a roma filmes reprezentáció, mely által a romák úgy tekintenek önmagukra, ahogy a domináns kultúra nézi őket, tehát nem saját közösségükben értelmezik őket, hanem a külső normák és elvárások szerint. Ez a látásmód rögzíti őket az objektum pozíciójában, hiszen nem szubjektumokként jelennek meg, hanem megfigyelhető másokként. A Gadjo Dilo tökéletes példája ennek, hiszen egy francia szemszögéből kerül bemutatásra a roma közösség, érvényesítve a kettős tudatosság elméletét, ugyanakkor újratermeli a civilizáció és természet párhuzamát, ahol a romák az európai racionalitás és kultúra ellentéteiként jelennek meg. A film nem mutatja be a romák belső világát, hanem egy romantizált és néha már egzotizáló szemszögből láttatja környezetüket, egyértelműen kihangsúlyozva kulturális és külsőleges különbségeiket. A Larry ezzel ellentétben nem tematizál direkt módon roma identitást, viszont lakóhelyük marginalizáltsága, és a többségi társadalom előítéletei fenntartja a különbségből konstruált identitást. Larry karaktere is értelmezhető egy kettős tudatosság alanyaként, ahogyan saját identitását nem csak magából, hanem a környezete reakcióiból építi fel. Sem a Gadjo Dilot, sem a Larryt illetően nem történik valódi belső emancipáció vagy megszólalás, a romák továbbra is másként látottak, nem pedig önmaguk által láthatók. 
  Strausz László elméleti megközelítése szerint a roma reprezentáció a kortárs magyar filmekben sok esetben a többségi társadalom diszkurzív önmegerősítésének eszközévé válik, azáltal, hogy a romák nem autonóm alanyként jelennek meg, hanem posztkoloniális „objektumként”, akiknek társadalmi és vizuális mássága a nemzeti identitás definiálásához szükséges ellenpontként funkcionál. (Strausz 2014) Ez a reprezentációs gyakorlat fenntartja a mélyen beágyazott társadalmi hierarchiákat, és igyekszik ellehetetleníteni az emancipatorikus kezdeményezéseket, ugyanakkor a nézők azonosulását is gátolja a roma karakterekkel. 
  Az etnikai feszültségek felerősödését a rendszerváltás utáni időszakra helyezik, ugyanis a kényszerasszimilációs munkahelyi programok megszűnésével a romák kiszorultak a munkaerőpiacról. Ezt követően a munkanélküli romákat a már alapvetően előítéletes többségi társadalom bűnözőknek és deviánsoknak titulálta. A 2008-as gazdasági válság következtében tovább fokozódott a kisebbség nyilvános negatív megítélése, ahogy például a szélsőjobboldali diskurzus aktívan tematizálni kezdte a „cigánybűnözés” fogalmát, politikát építve egy diszkriminatív és gyűlöletkeltő retorikára. Ebből a sajnálatosan általánossá vált mentalitásból következik a vizuális reprezentáció problémája, melyben a romákat gyakran külsőlegesen is másként jelenítik meg, megerősítve kívülálló státuszukat. Vagyis nem saját diskurzusokkal jelennek meg, hanem a többség beszél róluk, ezáltal tükrözi a többség önmegerősítését elhatárolásukkal. Egyértelművé válik, hogy sikeres magyar filmek különösen ritkán szerepeltetnek roma karaktereket, így az olyan filmek jelentősége, mint a Larry, mindazonáltal hangsúlyossá válik. Bár a főszereplő egy nem-roma karakter, az őt leginkább támogató szereplő egy roma rapper, akinek bár etnikai identitása nem meghatározó a filmben, egy autentikusan ambivalens karakter, méghozzá a színész önmagát játssza, amely árnyalja a reprezentációt és elősegíti a néző azonosulását. A borsodi közegben, bármennyire is megjelenik a bűnözés és szerhasználat motívuma, mégsem erre van kiélezve a reprezentáció, sokkal inkább a közösség összetartására és a szándék nélküli segítségnyújtásra. Ezáltal a Larry, a legtöbb kortárs magyar filmmel és a politikai klímával ellentétben, képes egy pozitív és mégis autentikus képet festeni a kisebbségi közösségről. 
  A Larry és a Gadjo Dilo című filmek összevetése során kritikai perspektívából igyekeztem rámutatni a roma reprezentáció különböző filmes és ideológiai változataira, valamint azok elméleti beágyazottságára. A két film narratívája és vizuális logikája, bár eltérő kulturális és politikai kontextusból merít, mégis egyaránt alávetett a projektív identifikáció mechanizmusának, mely során a nem-roma főhősök saját traumáikat vetítik ki a roma közösségre, amely így nem alanyi, hanem reprezentációs funkcióval bíró térként jelenik meg. A Larryben ez a motívum leplezettebben jelenik meg, és értelmezésemben a projekció tárgya az önmegvalósítás vágya és esélye, ezzel együtt traumájának csatornázása és verbalizálása általuk valósul meg. Mind a Gadjo Dilo romantizáló, egzotizáló képi világa, mind a Larry szociorealista megközelítése azt példázza, hogy a roma közösség a filmnyelvben többnyire „másikként”, a többségi identitás ellentéteként konstruálódik. A zene központi szerepe, mely mindkét filmben a trauma artikulációjának médiumává válik, szintén hozzájárul ehhez a pozícióhoz, és a roma muzikalitás, mint evidens kulturális attribútum válik a projektív identifikáció terepévé, ahogy azt Homer is azonosította. Dobreva elméleti kerete által egyértelművé vált a sok esetben korlátozott ábrázolásmód, melyben az előítéletek újratermelődnek. Ehhez hozzájárul Rucker-Chang és Strausz értelmezése, mely alapján ez a reprezentáció gyakran a posztkoloniális objektifikáció formáit ölti, amelyben a romák nem saját diskurzusaik szerint szólalnak meg, hanem a többségi kultúra tekintetén keresztül válnak értelmezhetővé. A Gadjo Diloban ez sokkal evidensebben jelenik meg, azonban a Larry esetében ez úgy nyilvánul meg, hogy bár a borsodi identitás egységes keretet nyújt, egy nem-roma karakter a főszereplő, így teljes azonosulást és reprezentációt ő maga nem tud nyújtani róluk, így végső soron nem roma szemszögből kerül bemutatásra a közeg. Bár a Larry érzékenyebben és empatikusabban jeleníti meg a társadalmilag marginalizált közösséget, és képes részben reflektálni az előítéletes többségi diskurzusra, végső soron nem tud teljesen kilépni abból a keretből, ahol a roma közeg kizárólag a főhős fejlődéstörténetének háttereként szolgál. Ennek ellenére a film kortárs kontextusban mégis kivételes jelentőséggel bír, hiszen egy olyan interetnikus közeledés lehetőségét villantja fel, amely nem a sztereotípiák újratermelésére, hanem azok kritikai tudatosítására épül, még ha ez az emancipatorikus gesztus nem is tudja teljes mértékben felszámolni a beágyazott társadalmi hierarchiákat.

A társadalom hajlamos bizonyos kisebbségi csoportokhoz bizonyos mobilitási realitásokat rendelni, ilyen például a feketék esetében a sport, a zsidók esetében az üzleti vállalkozás vagy a romák esetében a zene. Ez a hajlam egyszerre hat sztereotipizálónak, ugyanakkor empirikusan igazolhatónak. Maga a kultúra is szereti feldolgozni az ilyen típusú sikersztorikat, hiszen egyrészt jól rezonál az oly jól el(ő)adható amerikai álom narratívájával és a csináld-magad ethoszával, másrészt ezáltal önmagát képes legitimálni a popkultúra, mint alacsony küszöbű, a tehetség és a kitartás koordinátarendszerében mérhető intézmény, amely konstans kitörési lehetőséget kínál az alacsonyabb rétegek számára. A siker dinamikájával és szociológiájával foglalkozó tanulmányok ezt azonban sorra árnyalják és olyan további tényezőket határoznak meg, mint a jó kulturális és kapcsolati tőke (Barabási, 2018), vagy akár a puszta szerencse (Credé et al, 2017).
A romák esetében ténylegesen frekventáltan találkozhatunk olyan példákkal, amik egyértelműen alátámasztják a zene mint mobilitás mítoszát, ugyanakkor ezzel párhuzamosan zajlanak olyan sajnálatosan kudarcba fulladt törekvések, amik kezdeti fázisukban látszólag hasonló esztétikai stílust és előadásmódot képviseltek, mint a sikeresebb változataik. Bernáth Szilárd Larry c. filmje pontosan ezt az ingoványos kultúrjelenséget dolgozza fel, ráadásul a fiktív elemek mellett egy igaz történetet alapul véve. A jelen dolgozat azt vizsgálja, hogy a kortárs Magyarországon mennyire jelent tényleges mobilitást a roma zene, valamint, hogy ez miképpen (mennyire pontosan, dramatizáltan, hűen) reprezentálódik a Larryben.

Fogalmi tisztázás
Jogosan merülhet fel a kérdés, hogy mi indokolja kifejezetten a roma zene mint mobilitási út vizsgálatát, azonban szükségszerű megtennem ezt az etnikai distinkciót. Egyrészt ehhez a jelenséghez rendkívül hosszú történelmi prológus kötődik. Sárosi (1971:40) a 16. század környékére teszi a romák „szórakoztató zenélésben” való felbukkanását, a „cigányzene hőskorát” pedig a 18-19. század fordulójára. Ez azt jelenti, hogy a zenei elismerés már évszázadok óta egy páratlan és legitim, ugyanakkor erősen hierarchizált (úr-szolga viszonyban értelmezhető) társadalmi presztízst biztosít a cigányoknak. Az etnikai vetületet továbbá azért sem lehet figyelmen kívül hagyni, mert a jelen írás alapvetésként kezeli, hogy a zene és a benne rejlő társadalmi kitörés rasszizált alapú törésvonalakat hordoz magában, tehát a roma zenészek más dinamikákkal, hajtóerőkkel és mindenekelőtt akadályokkal találkoznak a karrierjük során – ami természetesen limitálja a mobilitás mértékét – mint a nem roma zenésztársaik. Amint arra Sidó Zoltán (2016) írása is rámutat, a roma hip-hop témáiban visszatérően jelenik meg a többségi társadalomba való betagozódás mint cél, azonban fontos felismerni, hogy a zene mainstream intézményei „különböző ideológiák és piaci erők erőterében helyezkednek el, ahol a határvonalak gyakran erőteljesen etnicizáltak.”

(S)ikertörténetek – ugródeszkák és plafonok
A társadalmi eleváció és integráció tehát sok esetben kifejezetten célként jelenik meg a roma hip-hop kultúrában. Ez alighanem a műfaj gyökereire vezethető vissza, nevezetesen az USA fekete rapzenéjére (Somogyi, 2001), ami jellemzően establishment-ellenes és a fennálló ideológia rasszizmusa és diszkriminációja elleni küzdelem tükröződik bennük (Miklódy, 2004). A roma rapperek tehát az amerikai kulturális hagyományokat átültették a magyar valóságba és a zenére eszközként tekintenek a társadalmi ellentétek elleni harcban. Ez nem egyedi, sokkal inkább törvényszerű folyamat, hiszen a világ számos pontján a hip-hop művészek nem pusztán daltémák és ritmika szempontjából inspirálódnak a műfaj amerikai hagyományától, hanem az azt körülvevő „rasszpolitikával” is azonosulnak (Pennycook és Mitchell, 2009).
Ami talán hazai sajátosságnak mondható, hogy ezen társadalmi betagozódás tekintetében a roma előadók a műfaj meghonosítása kezdetén még a tehetségkutatókat tartották e folyamat origójának, hiszen számos széles körben ismert úttörő különféle tehetségkutatókon tűnt fel először. Ilyen például a Fekete Vonat formáció, amely a FiLA Rap Jament nyerte meg, valamint Molnár Ferenc Caramel, akit a Megasztárban ismert meg a közönség. Ez a sikerkoncepció azonban véleményem szerint kikopott a roma zenészekből. Ennek egyik oka, hogy a kezdeti ígéretek ellenére az újgenerációs tehetségkutatókat általában a többségi társadalom tagjai nyerik meg. Egy másik ok, hogy ezeknek a műsoroknak kialakult egy „slágeresebb” komfortzónája, tehát kvázi előnyben részesítik az olyan műfajokat, amik kevésbé érzékeny társadalmi témákat dolgoznak fel, valamint közérthetőbb a szövegük.
Ennek okán könnyen beazonosíthatóvá válik a hip-hop előadók részéről egy eltolódás a tehetségkutatók felől az internet részvételi- és remixkultúrája felé. Mivel ennek a közegnek talán az egyik legnagyobb előnye az alacsony belépési küszöb mellett a kreativitás és önkifejezés szabadsága, ezért számos roma rapper robbant be internetes platformokon (jellemzően a YouTube-on) keresztül, pl. VZS, G.w.M, KKevin. Az ilyen típusú zenei működésben fontos szerepet játszik a kapcsolati tőke, hiszen egyrészt ezek a zenészek így olyan félamatőr technikához tudnak jutni, amivel megkerülhetik mondjuk a stúdiók kibérlését, illetve a frekventált együttműködésnek is teret biztosít. A roma rapben emiatt olyan meghatározó producerekről beszélhetünk, mint mondjuk Pappas, aki többek között a Weszélyes Elemek duó számainak készített alapokat.
A roma rap szubkultúrájában kétségkívül kialakult az utóbbi másfél évtizedben egy olyan intézményrendszer és egyben közösség, ami kölcsönös együttműködéseken és a koprodukciókon alapulva számos rappert keltetett ki. Kifejezetten gyakori, hogy a tehetségkutatók helyét felváltva a fiatal roma tehetségek egy már náluk ismertebb, „befutott” hip-hop előadóval készítenek közös számokat, annak érdekében, hogy feltegyék magukat a zenei palettára. Elsőre azt gondolhatnánk, hogy ez a gyakorlat nem etnikai alapú, hiszen a nem roma előadók között és számos koprodukció születik, viszont ez esetben jellemzően a már ismertebb zenészek jelentetnek meg együtt számokat. A roma rap világában tehát a fiatal tehetségek felkarolása figyelhető meg, míg a nem roma szférában a már kialakult közönség cseréje.
Az ismertség megszerzésére tehát több „módszertan” is megfigyelhető, a párhuzamok itt azonban nem érnek véget, hiszen, ha megvizsgáljuk az egyes zenészek pályaívét, akkor azok a felmerülő akadályok tekintetében is számos ponton egybeesnek. A roma rapperek közül sokan nemcsak magyarul, de romani nyelven is szereznek szövegeket, amit a hazai zeneipar leginkább csak megtűr, mintsem támogat. A leghíresebb példa erre a Fekete Vonat és az EMI Hungary kiadó szerződésbontásához kötődik. 2001-ben a kiadó közölte, hogy elvárják az együttestől a romani nyelvű dalok magyar megjelentetését is, hogy azok ne okozzanak „bosszúságot” a hallgatók számára. Ez a felszólítás azért is meglepő, mert piaci szempontból teljesen értelmezhetetlen, hiszen a zenekarnak már 2001 előtt is jelentek meg romani számai, amik jól teljesítettek az eladásokat illetően. Simeziane (2010) ebben nem pusztán a dalok inautentikussá tételét látja, hanem kulturális jelentőséget tulajdonít neki:
„Úgy tűnik, a lemezkiadó számára inkább az jelentett problémát, amit a nyelvválasztás jelképezett, semmint a lakosság többsége számára idegen nyelven szóló zene értékesítése.”
Ez az eset a Fekete Vonat népszerűsége révén szélesebb körben ismerté vált, azonban ez egyben arra is enged következtetni, hogy a mainstream kiadók más – kevésbé ismert és ennek okán kiszolgáltatottabb – roma előadókhoz is hasonló utasításokat irányoznak. Sidó (2016) feltörekvő roma rapperekkel készített interjúkat, ami megerősítette az ezzel kapcsolatos sejtéseket. Az egyik interjúalanya arról számolt be, hogy egy korábbi kiadójuk kifejezetten azért utasította el a kislemezüket, mert az „túl romás” lett.
A kiadók inkorrektsége természetesen csak egy tényező a megannyi akadály közül, amivel a roma zenészek szembesülnek, de megemlíthetném még szintén a magyar nyelvet előnyben részesítő rádiókat vagy azon szórakozóhelyeket, amelyek rassz alapon tiltják ki a roma közönséget. Ezekre a jelen dolgozatnak sajnos nincs tere kitérni, azonban az már ezen a ponton is megállapítható, hogy a roma zenészek manapság zömében a saját félamatőr intézményeikben képesek feltűnni, azonban ez egy idő után szűk alkotói teret jelent, ahonnan nagyon nehéz áttörni a diszkriminatív zeneipar gátjain. Hasonló konklúziót vonhatunk le a mobilitás és a kultúripar kapcsán, mint amilyet Bourdieu (2002) vont le az iskolai intézmények szempontjából, nevezetesen, hogy miközben a mobilitás szimbólumaiként tűntetik fel magukat, mégis egyenlőtlen hierarchiákat termelnek újra.
Édentől keletre – a mobilitás reprezentációja a Larryben
A Larry cselekményében helyenként kisebb-nagyobb fókusszal, de végig megbúvik a főszereplő társadalmi kitörése, felemelkedése, amit a rap biztosíthat számára. A klasszikus populáris film játékszabályai értelmében a megmérettetések után Larrynek sikerrel kéne járnia, azonban a film nem csupán szakít ezzel a narratívával, hanem görbe tükröt is mutat a pop-ipar betonszilárd működéséről. Habár Larry nem roma, az őt lokálisan körülvevő zenésztársai zömében azok és az ő mikroközösségükön kristálytisztán reprezentálódik az a jelenség, miszerint a roma közegből feltörni kívánó zenészek szorosan összetartva, egymással együttműködve készítenek dalokat, amit a YouTube-ra feltöltve terjesztenek. A barcikai CsalaDo figurája a VIII. kerületi Pappasnak feleltethető meg, ő készíti a zenei alapokat és neki van olyan technikája, illetve összeköttetései, amivel a helyi tehetségek képesek nívósabb produkciókat előállítani. Az elkészült számok azonban a minőségük ellenére megragadnak a maguk szubkulturális szférájában, a borsodi rapnek szűk lokális közönsége van, a fellépési lehetőségeik limitáltak (a filmben kizárólag a Factory névre hallgató hely jelenik meg mint szórakozóhely), és a helyben elért ismertség ellenére egy kiadóban sincs hajlandóság ezekkel a zenészekkel együttműködni. A változást Larry meredek szövegei jelenthetik és a gyors felívelés reményében be is küldik az egyetlen számát egy közelgő országos tehetségkutatóra. Larryt beválogatják a döntősök közé, leginkább talán a gettós autentikussága végett, ő egyfajta keleti egzotikumot képvisel a slágeres popelőadók sorában. Azonban úgy látszik, hogy ennek az autentikusságnak a romantikája (akárcsak a romani nyelvezeté) véges és az ipar az esztétikai nívó ellenére nem fogékony rá. Larryt végül kiköpi magából a mainstream és visszaszorul abba a mikrokozmoszba, ahonnan elindult.
Összegzés
A roma rap mint társadalmi mobilitás képzete, habár általánosan elterjedt, de amint azt számos példa is mutatja, sajnos a mai napig léteznek etnikai olyan alapon létrejövő gátak és trendek, amik megnehezítik a roma zenészek kibontakozását. A diszkriminatív erők hatására a roma hip-hop jelentős része kénytelen a maga szűkebb közegében maradni. Ez a jelenség pontosan és hűen van ábrázolva a Larry c. filmben, ennek megannyi részletét és hozadékát megjeleníti a film, azonban reprezentáció szempontjából ez inkább a szabályt erősítő kivétel, mintsem általános tendencia, hiszen azok a konvencionális médiatermékek, amik a roma mobilitás kérdését dolgozzák fel hajlamosak eszképista módon zárójelbe rakni a valós akadályokat és csakis a sikersztorikra fókuszálnak, és gyakran azokat is cukormázas körítéssel tálalják.

Mórocz Eszter

Bevezetés
Dolgozatomban azt a kérdést járom körbe, hogy hogyan mutatják be, hogyan ünneplik a cigány kultúrát, és milyen sztereotípiákat erősítenek a gyerekeknek szánt animációs filmek. Két példán keresztül szeretném szemléltetni a különböző romareprezentációkat, külön figyelmet szentelve a női roma karakterek megjelenítéseinek. Az egyik animációs film, amit vizsgálok a magyar készítésű Szaffi, Jókai Mór A cigánybáró című regényének adaptációja. Választásom erre a mesére esett, mivel egyik gyerekkori kedvencem, és kíváncsi voltam, hogy vajon mennyire találom majd mostani szemmel (és tudásommal) problematikusnak. A másik elemzett film szintén gyerekeknek készült, igaz ez is egy komolyabb könyv Disney adaptációja: A Notre Dame-i toronyőr. Victor Hugo A párizsi Notre-Dame című regénye ihlette a Walt Disney verziót, persze a stúdió stílusához hűen, egy sokkal fogyaszthatóbb formában. E két filmet először külön-külön, majd összehasonlítva vizsgálom, a figyelmem fókuszában pedig a cigány karakterek, és összességében a cigány kultúra ábrázolása lesz. Külön érdekes a roma nők reprezentációja, amire a Romakép Műhely és Nick Thorpe együttműködésből létrejött Cigánylányok című program hívta fel a figyelmem. A Nick Thorpe által készített Egy gádzsó utazása Romanisztánban című dokumentumfilm-sorozat egyik része a roma nőkről szól, ők hogyan látják helyzetüket és kultúrájukat, nem csupán a többségi társadalomhoz, de a roma férfiakhoz képest is. Az epizód kritikai szemmel való olvasatában felmerülhet azonban a kérdés, hogy ez a fajta megjelenítés nem egzotizálás-e, és ha igen, akkor igazából ez tényleg probléma-e? A roma kultúra és a roma szereplők egzotikumként való bemutatása tehát az egyik szempont, amit figyelembe vettem elemzésem során. A kisebbségek reprezentációjuk szerint gyakran elnagyoltak, és ábrázolásuk archetípusokon, sémákon alapszik, tulajdonképpen mindig ugyanaz a karakter köszön vissza „újabb bőrben”. Ez a „módszer” a romákat is hasonlóan kezeli, és különösen érdekesnek találom, hogy ez miképpen lelhető fel a kicsiknek készült mesefilmekben, amik utána kihatással vannak a gyerekek egész világszemléletére. 

Szaffi
A Szaffi Dargay Attila által rendezett, 1985-ben bemutatott magyar rajzfilm, amely Jókai Mór 1885-ben megjelent, A cigánybáró című regényéből készült. A Nemzeti Filmintézet oldalán a következő filmleírás olvasható: 
,,A Szaffi egy romantikus történet, amely Botsinkay Jónás felnövését követi nyomon. A film cselekménye a 18. század elején, a török hódoltság végnapjaiban kezdődik. Ahmed pasa feladja Temesvárt az osztrák császári seregek elleni ostrom során, kincseit magyar barátja és szövetségese, báró Botsinkay Gáspár birtokán rejti el. Ezután a két férfi kisgyermekeikkel a megáradt folyón a Fekete-tenger felé elmenekülnek az osztrák kézre került országból. A pasa újszülött lányát, Szófiát elsodorja az ár, őt a jóságos cigányasszony, Cafrinka találja meg és neveli fel Szaffiként. Az Oszmán Birodalom fővárosába, Isztambulba emigráló Botsinkay Gáspárt tömlöcbe vetik, miután meghal, kisfiát, Jónást vándorcigányok veszik pártfogásba. A cigányok közt sudár legénnyé növekedő nemesi úrfi visszatér szülőföldjére, ahol visszaszerzi apja romhalmazzá vált birtokát – rajta az elrejtett kinccsel és a lápi kunyhóval, amelyben Cafrinka anyó a gyönyörű, ébenhajú fiatal lánnyá cseperedett Szofi/Szaffival él. Ugyan születésükkor a két gyermeket szüleik egymásnak szánták, a fiút sokáig elvakítja a kincs rejtekhelyének felkutatása, és Szaffit varázserejű macskaboszorkánynak hiszi. Ebből számtalan félreértés fakad, ám végül a fiatalok kalandos úton egymásba szeretnek.”[footnoteRef:3] [3:  Szaffi - NFI, elérés: https://nfi.hu/alapfilmek-1/alapfilmek-filmek/animacio/szaffi-1.html utolsó megtekintés: 2025.05.27.] 

Amint a leírásból kiderül, tulajdonképpen vér szerint egyik főszereplő sem cigány származású, viszont mind Jónást, mind Szaffit cigányok fogadták örökbe és nevelték fel. Ezt fontos elemnek tartom, mivel a történet többi szereplője ezzel a ténnyel igazából nincs tisztában, és „teljes értékű” cigányokként kezelik őket. Ez persze a legtöbbször diszkrimináció formájában jelenik meg. Például a film elején, amikor Jónás a kormányzóval szeretne beszélni, a várat védő őr először végigméri őt, jegyzi a szakadt ruháját, és a tényt, hogy mezítláb van, majd kineveti és „mocskos cigánypurdénak” hívja. Erre Jónás egy csepp öniróniával rájátszik a sztereotípiákra és cigányos kiejtéssel jutalmat ajánl az őrnek, viszont végül csellel nem adja oda az aranyat. Már önmagában ez a jelenet is képes összegezni a Szaffi romaképét: a mellékszereplők szitokszó gyanánt használják a „cigány” kifejezést, majd erre a roma karakterek ügyet sem vetve reagálnak. Az egész film során a romantizált cigány archetípusával találkozunk újra és újra (Szuhay, 2002). A cigányok szabad, vicces, infantilis szereplőkként vannak megjelenítve minden egyes alkalommal, és a vándorcigány életmód is felbukkan a szekér és a vásár szimbólumával. 
A romantikus romakép mellett a boszorkány sztereotípia is hangsúlyos a teljes cselekmény alatt. Cafrinka anyó „lápi boszorkányként” jelenik meg, beszélget az állatokkal, ami szintén kissé mágikusként hat, és persze egy tenyérjóslást is végez Jónáson. Az anyó mellett Szaffi is a boszorkányság megtestesítője, hiszen mind a lányt, mind a fekete macskát így hívják. Ebből bonyodalom is adódik, mivel Jónás meg van róla győződve, hogy a lány és a macska egy és ugyanaz, tehát az ő szemén keresztül is visszaigazolódik a cigány-boszorkány sztereotípia. Persze a mese végére mindenki számára világossá válik, hogy szó sincs semmilyen mágiáról, és ironikusan mindvégig csak a saját előítéletei befolyásolták Jónás látását. Szaffi mint cigánylány ábrázolása viszont nem csak e szempontból problematikus. Egyrészt eléggé megtévesztőnek tartom a film címét, hiszen ahhoz képest, hogy a mesének is Szaffi a címe, nem mondanám, hogy a lánynak központi szerepe van a cselekményben. Sokkal kevesebbszer és kevesebb ideig látjuk a képernyőn, mint Jónást. Ezenfelül ábrázolása teljes mértékben a cigány lányokkal kapcsolatos sztereotípia mentén történik, miszerint szépek, hosszú fekete hajuk van, és ezzel körülbelül le is van zárva Szaffi karaktere. Egyik cigány szereplőt se mondanám túl kidolgozottnak, de talán ez az elhanyagoltság Szaffinál a legszembetűnőbb. Egzotikus, szép, elragadó, és ez sajnos nem elég.

A Notre Dame-i toronyőr
A Notre Dame-i toronyőrt 1996-ban mutatta be a Walt Disney. A Disney+ oldalán a következő rövid leírás olvasható róla: ,,Quasimodo, a magányos Notre Dame-i toronyőr, elhagyja a katedrálist, hogy megtalálja igaz barátját, Esmereldát. Az antihős, Quasi küzd szeretett városa megmentéséért, egyszersmind megtanít minket arra, hogy az igazi szépség belülről fakad.”[footnoteRef:4] [4:  Disney+ – A Notre Dame-i toronyőr, elérés: https://www.disneyplus.com/hu-hu/browse/entity-487dcb63-61e4-49ba-9f44-ce0aab176ab9 utolsó megtekintés: 2025.05.27.] 

A film nézése közben számtalan ponton megdöbbenve realizáltam mennyire erősen van bemutatva a történetben a cigányok megkülönböztetése, ami kiskoromban nem volt ilyen feltűnő. Most ezeket a hangsúlyos részeket kísérlem meg kiemelni. Az egész cselekmény során durva szóhasználattal találkozunk, számtalanszor megjelenik a cigányok tolvajokkal való azonosítása, folytonos vádolása. Már a kezdő jelenet is nagyon keményen mutatja be ezt, amikor is azt látjuk, hogy négy menekült cigány érkezik Párizsba, Frollo a „kőszívű” bíró elkapja őket, és az aláfestő dal így szól miközben a rémült cigányokat látjuk: „Frollo bíró tűzzel vassal üldözte a bűnt, vak dühében minden ember kárhozottnak tűnt”, majd a bíró a következőt mondja: „vessétek tömlöcre az egész cigány bandát” és még lopással is megvádolja őket. A csecsemő Quasimodo is az érkezők közt volt, és miután Frollo megölte anyját, a babát is megkísérli a kútba dobni, miközben „szörnyszülöttnek” nevezi. Ezt persze nem lehet nem áthallásosan érteni a kontextusban. A narrátor azt is megosztja velünk, hogy a „Quasimodo” nevet Frollo adta a gyereknek, ami egy gúnynév, és azt jelenti „felemás”, ami utalhat cigány származására, de Frollo általi nevelésére is. 
A film másik főszereplője Esmeralda. Ő is roma, de az ő esetében ez hangsúlyos és egyértelmű. Az első jelenet, amiben feltűnik durván szemlélteti a párizsiak viszonyulását a cigánysághoz. Egy gyerek az anyjával sétál az utcán, Esmeralda társaival zenél és táncol, amikor az anya szájából a következő mondat hangzik el: „Ne menj oda kislányom, ezek cigányok, a szemünket is kilopják”, majd arrébb húzza a gyerekét. A következő pillanatban az őrök elfogják Esmeraldát és megvádolják lopással, ő elmondja, hogy munkával kereste meg a pénzt, mire az egyik őr válaszol: „Hazudsz, a cigányok nem keresik a pénzt, hanem lopják”. Mindez a film körülbelül első tíz percén belül zajlott le, és még rengeteg hasonló szituációt láthatunk. Végig hangsúlyos Frollo bíró cigányellenessége, több monológja is szól a „cigányok gonoszságáról”. Az egyik kiemelendő jelenet, amikor Phoebus-nak, a főkapitánynak, mesél a város zülléséről, és persze ezért is a cigányokat okolja: „A cigányok nem tisztelnek semmiféle rendet, életmódjukkal felébresztik az emberek legalantasabb ösztöneit.” Elmagyarázza, hogy ki akarja irtani a cigányokat Párizsból, miközben egy nagyon jelképes képsort láthatunk, amiben a bíró hangyákat tipor össze.
A farsangi („a bolondok ünnepe”) jelenet talán az egyik leghangsúlyosabb az egész filmben, és tökéletesen bemutatja a többségi társadalom kisebbségek iránti ambivalens érzelmeit. Ahogy Kovács Éva is fogalmaz 2009-es tanulmányában, „a cigányok rangja és presztízse csak a „karnevál” (a zenélés) alatt érvényes”. Ebben a mondhatni fetisizáló képsorban Esmeralda szépsége mindenkit elbűvöl, egyértelműen „a Másik” egzotizálása történik, de közben meg is vetik másságát, és a párizsiakban egyfajta kognitív disszonancia alakul ki (Hall, 1998). Ez a jelenség legfőképpen Frollo személyében válik láthatóvá, vonzódását bűnként éli meg, és imádkozik, hogy az Esmeralda birtoklására irányuló vágya alól megváltást nyerjen. Tulajdonképpen Esmeraldára vetíti saját bűnérzetét, és ezért akarja elpusztítani, hátha így feloldást nyer.
Itt is előkerül a cigányok boszorkányokkal való párhuzamba hozása. Esmeralda-t többször boszorkánynak nevezi a bíró, ő válik a bűnössé, hiszen szépségével megbabonázza a férfiakat. Így testesíti meg a roma nő a deviáns szexualitást. A film végén Esmeraldát máglyán készülnek megégetni, fehér ruhában van, ami persze az ártatlanságát szimbolizálja. Érdekesnek találtam még a mesében többször emlegetett Csodák Udvara ábrázolását. A Csodák Udvara a párizsi cigányok lakhelye, amikor először megjelenik egy bűnbanda rejtekhelyeként tárul a szemünk elé. Maga a hely a katakombákban található, ami dehumanizáló metaforikus utalásnak tűnik, hiszen az egész film során hangsúlyos a cigány emberek különböző kártevőkkel (pl. patkányokkal) való azonosítása. Egyébként mind a név, mind a képek szintjén a márquezi mágikus realizmus jelenik meg a Csodák Udvarát bemutató jelenetekben, ami szintén erősíti a cigány kultúrához gyakran kapcsolt misztikusságot. 

Összehasonlítás és konklúzió
A Szaffiban a cigány identitáson sokkal kevesebb hangsúly van, míg a Disney mese kifejezetten erre építi az egész történetet. Összességében mindkét reprezentáció inkább pozitívnak mondható, hiszen a cigányok a hősök a történetekben és boldogan zárul a cselekmény, amiben a gonosz fehérek elnyerik méltó büntetésüket. Ettől függetlenül kiemelendő, hogy ezek a filmek elsősorban gyerekeknek készültek, ők a fő fogyasztók. Ha ezt figyelembe vesszük, több ponton is problémás a cigányok megjelenítése. A gyerekek sokszor az ilyen mesékben találkoznak először a cigány-nem cigány megkülönböztetéssel, tehát nagyon fontos, hogy mit szűrnek le belőle, és fiatal koruk miatt nem képesek a sorok között olvasni, vagy mélyebben interpretálni a látottakat. 
A két film közötti eltérés nemcsak kulturális, hanem vizuális és narratív szempontból is jelentős. A Szaffi animációja a magyar népi kultúra vizuális hagyományaiból merít, és a roma szereplők ábrázolása romantizált, de karikatúraszerű jegyeket is mutat. A romák külső megjelenésében a markáns etnikai jegyek (pl. sötétebb bőrszín, díszes öltözet) hangsúlyosak, miközben viselkedésük is a cigány sztereotípiákon alapul (pl. egzotikus, szabad szellemű életforma, humoros karakterek). Az animációs stílus felerősíti ezeket a jegyeket, hiszen a figurák túlzó arckifejezésekkel és mozgással jelennek meg. A Disney animációs stílusa globális közönségre szabott, így az etnikai jegyek stilizálása árnyaltabb. Esmeralda karaktere kifejezetten idealizált szépséggel jelenik meg (nagy, kifejező szemekkel, hosszú, fényes, fekete hajjal), amely az etnikai különbséget vonzóvá teszi, de egyben egzotizálja is, mint „Másikat”. A Disney kerüli a túlzott karikatúrákat a roma közösség kapcsán, és a vizuális elemek inkább a szabadság és az elnyomás ellentétét hangsúlyozzák (pl. a romák színes ruhái a szürke és hideg tónusú párizsi környezetben).
A Szaffiban tulajdonképpen a cigány identitás szimplán az ábrázolásra és a gyakori cigányozásra redukálódik. A romák inkább háttérfigurák, akik egzotikumot és humoros mellékeseményeket szolgáltatnak a fő történetszálhoz (ami valójában nem a romák életére vagy problémáira fókuszál, hanem a főhősök szerelmi és kalandtörténetére). Bár pozitív színben tüntetik fel őket, a reprezentáció nem próbálja árnyaltan bemutatni a romák kultúráját vagy nehézségeit. Dargay munkája a magyar gyerekirodalmi hagyományokban gyökerezik, és a romák ábrázolása inkább a történet színességét és mesés jellegét szolgálja. A rajzfilmben a romák ábrázolása romantikus és idealizált, de néhol sztereotipikus is, amely a magyar népi kultúra egzotizáló hagyományait tükrözi. A roma szereplők (pl. Cibere vajda) tipikusan „különleges”, de a történet szempontjából mellékes karakterekként jelennek meg. A film célközönsége magyar gyerekek, akik számára ez a kulturális kontextus érthetőbb és ismerősebb lehet. A kritikai diskurzusban a romák reprezentációja ritkán kerül előtérbe, mivel a film nem a társadalmi kérdések feldolgozására koncentrál. Ehhez képest A Notre Dame-i toronyőr mélyebben kibontja a roma identitást, és kritikusabb nézőpontot ajánl. A romák itt a történet középpontjában állnak, és a diszkrimináció, üldöztetés és szabadságvágy szimbólumai. Esmeralda alakja küzd a társadalmi igazságtalanság ellen, ami humanizálja és erőteljesen középpontba helyezi a roma közösség ügyét. Ugyanakkor a film néhol egzotizálja a romákat, például a Csodák Udvara ábrázolásával, amely a nyugati romantikus fantázia része lehet. A Disney produkció explicitebb társadalmi üzenetet közvetít az előítéletek és az emberi jogok fontosságáról. Esmeralda karaktere a szabadság, egyenlőség és emberi méltóság képviselője, amit a kritikai diskurzus gyakran kiemel, még ha a Disney hajlamos is leegyszerűsíteni a problémákat. A Disney adaptációja központi társadalmi problémákra reflektál (elnyomás, előítélet), míg a Szaffi inkább a kulturális háttér romantizálására fókuszál. A két megoldás közül egyértelműen az előbbi a célravezetőbb, viszont nem biztos, hogy a gyerekek korcsoportja olyan szinten értelmezni tudja a hallottakat és látottakat, hogy az igazából kifejtse intencionált hatását. Itt is fennáll annak a veszélye, hogy a pár kritikusabb, sztereotípiákat megkérdőjelező jelenet helyett inkább a látványosság és a hangzatos negatív mondatok tömkelege fog megmaradni a gyerekek fejében. Én személy szerint egyáltalán nem emlékeztem, hogy ebben a Disney mesében ennyire központi szerepet kap a cigányok helyzete a többségi társadalomhoz képest, az megmaradt viszont, hogy Esmeralda nagyon szép. Ebből is látszik, hogy nem jut el az üzenet a gyerekekhez, bár lehet, hogy csak nem láttam elégszer kiskoromban. Mindkét filmnek alapvetően jó a szándéka, látszik, hogy a fennálló erőviszonyokat próbálják feszegetni a cselekményben, a Szaffi inkább az irónia eszközével, a Disney film ennél egy fokkal egyértelműbben. Lehet, hogy a célközönségük nem megfelelő, de talán saját esetemből is látható, hogy nem veszik kárba a mondanivalójuk. Először mindkét mesét hat évesen láttam, akkor a történet és a látvány ragadott magával, most húsz évesen pedig a politikai telítettség és az általam akkor nem érzékelt mögöttes tartalom.

Bevezető
A Romakép Műhely 2025-ös évadában négy hallgató készített podcastot a közösségi médiában a roma emberekről terjedő sztereotípiákról. A beszélgetéseket kortársaikkal folytatták, és alapvetően arra voltak kíváncsiak, hogy ha valaki csak a közösségi médiát használja információforrásként, akkor milyen előítéletes tartalmakkal találkozik – még akkor is, ha ezekre nem keres rá direkt módon, hanem mások általi megosztásokon keresztül jelennek meg a saját oldalán. A podcastok szerkesztői releváns témákban szólaltatták meg a vendégeiket, és nagyon izgalmas és élvezetes beszélgetéseket vezettek. A négy beszélgetés egy pilot-évadja a további Romakép-podcastoknak, mivel a jövőben (nem utolsósorban épp az itt hallható pozitív példák alapján) szeretnénk több ilyen tartalmat feltenni a Romakép Műhely Youtube-csatornájára.

Bakos Petra podcastja
Petra egyik beszélgetőtársa táncot tanul, 2026 Berlinben szeretne színházcsinálást tanulni, másik beszélgetőtársa a Pázmány Péter Katolikus Egyetemen tanul nemzetközi tanulmányokat. A podcast hallgatója izgalmas beszélgetés tanúja lehet a roma hangokról, és arról, hogy az etnikus szempontú reprezentáció során ki beszél ki helyett. A podcast címe lehetne a „Szóljon a Nyolc!”. Az egyik vendég megemlíti, hogy tud a Gallery8-ról, ami egy romák által működtetett kortárs művészeti galéria. Ezt az információt aktualizálnunk kell, mert a galéria már megszűnt. https://youtu.be/G4apz53Guc8 

Kelemen Anna podcastja
Anna egyik vendége szociológus és színházi alkotó, a másik mélyszegénységben élő emberekkel foglalkozó civilszervezetben dolgozik, a harmadik pedig pszichológus hallgató. A beszélgetés főként roma női karakterekről szól (de nem kizárólag), és hogy miként lehet kikerülni a velük kapcsolatos sztereotípiákat. Rendkívül szimpatikus kulcsszavak hangzottak el, pl. szubjektivitás, közelség. Nagyon izgalmas része a beszélgetésnek a saját sztereotípiák azonosítása. https://youtu.be/fT9zST6nES8 

Osán Márk podcastja
Márk beszélgetőtársai nem foglalkozásuk szerint mutatkoznak be. Egyikük elmondja, hogy ő roma, a másiknak a párja roma, tehát mindketten érintettek. Márk ezekkel a kérdésekkel indít: Mit tekintenek roma tartalomnak? Milyen típusú tartalmakkal találkoznak? A beszélgetés főként videós tartalmakra fókuszál, azok között is az önreprezentációs tartalmakra. Megállapításuk szerint kevesebb inspiratív és pozitív önreprezentációs tartalommal lehet találkozni, inkább többségében negatív anyagok jönnek szembe, amelyek megerősítik a sztereotípiákat. Például kriminális vagy luxizó romák, nőket tárgyiasító roma férfiak, szexualizálás. Pozitív, megbízható anyagok a Roma Sajtóközpont által készített tartalmak. A vendégek szerint nagy különbségek vannak a romák és nem romák által készített tartalmak között, de mindkét részről van ártalmas vagy épp inspiratív anyag. Milyen inspiratív tartalmakat ismernek? További kérdések hangzanak el, mint például milyen narratívák tudják megváltoztatni a romák megítélését? A roma női népviseletnek milyen szerepe van az elnyomás elleni küzdelemben? A beszélgetés vezetője nagyon ügyesen tereli vissza a szót a közösségi médiára. https://youtu.be/OFYqyjFqh5w 
Zibák Fanni podcastja
Fanni egyik beszélgetőtársa a BME-n tanul mérnökinformatikát, a másik tervezőgrafikusnak tanul a MOME-n. A hanganyag fontos tanulságokkal szolgált azt illetően, hogy a fiatalok milyen romákról szóló közösségi médiás tartalmakkal találkoznak, illetve milyen személyes tapasztalataik vannak a roma honfitársaikkal kapcsolatban. Egy adott ponton a sztereotípiák okát a romák által feltöltött extrém tartalmakban jelölik meg, és nem a többségiek általi szélsőséges tartalomgyártásban, vagy a közösségi média szélsőséges tartalmakra való programozottságában, vagy akár pszichológiai okokban, pl. a többségi sztereotípiák internalizálása, tükrözése a kisebbségi csoportok által, ami régi szociálpszichológiai alapvetés. Felmerül a zene mint pozitív sztereotípia, de ezen túl a beszélgetőknek jó ötleteik vannak egyéb pozitív tartalomra is, még akkor is, ha ezek már léteznek, csak nem jutnak el hozzájuk, és ezért érzik a hiányukat. A vendégek tájékozott egyetemisták, akik a kortársaikhoz képest megfontoltabban fogalmaznak és gondolkoznak a romák reprezentációjának a kérdéséről. A beszélgetésből az vonható le tanulságként, hogy hogy a médiaműveltséggel kapcsolatos közoktatási tartalmakat kellene fejleszteni. https://youtu.be/5Kyy_WUYpt4 



[bookmark: _Toc237538480]Hallgatói értékelés 

[bookmark: _Toc237538481]Önértékelés
1. Értelemszerűen töltsd ki a táblázatot! (x)
	[bookmark: _Hlk198052737]
	Jelen voltam
	Utólag megnéztem a filme(ke)t
	Egyik sem.

	"Az utolsó magyar jegesmedve és egyéb történetek"
	20
	4
	4

	A független média romaképe (5.) Az Egalipe és a Romakép Műhely közös programja.
	24
	2
	2

	Dokumentumfilm-sorozat: Egy gádzsó utazása Romanisztánban
	26
	1
	1

	Játékfilm: Larry
	25
	3
	

	Kortárs dokumentumfilm: Emlékek őrei
	25
	2
	1

	Emlékezeti aktivizmus. A nógrádmegyeri ktsz.
	21
	3
	4

	A CEU Bibó Szabadegyetem és a Romakép Műhely közös programja a magyarországi hírmédia romaképéről
	24
	2
	2




2. Milyen nem kötelező szövegeket olvastál, filmeket néztél a kurzus témájával kapcsolatban a félév során?
	Nem tudom számít e, de a kerekasztal beszélgetés moderálására való felkészüléshez kutatás közben olvastam kapcsolódó szövegeket, néztem videókat/filmeket

	Semmilyet 

	Nick Thorpe további filmjeit is megnéztem.

	-

	Roma rappel kapcsolatos szövegek (pl. Somogyi, Sidó, Sárosi) + roma zenei videoklipek

	A moderálásomhoz kapcsóló szövegeket, disszertációkat olvastam (romák ellen elkövetett sorozatgyilkosságok témakörében), illetve ehhez kapcsolódóan egy rakás filmet is megnéztem. Nick Thorpe előadásához kapcsolódó könyvébe beleolvastam. 

	A nógrádmegyeri KTSZ történetébe alaposabban ástam bele magam az esemény után, de szinte mindegyik alkalommal alaposabban utánanéztem az ott hallottaknak. Pontos irodalmat nem feltétlenül tudnék említeni.

	Ezt nehéz lenne összeszedni, a többi órámra és projektekre elég sok szakirodalmat olvastam a témában.

	Háromezer számozott darab, és sok szakirodalom, mert más órán ezekről a témákról írtam pl: a Telex Ame Panzh eset és Munk Veronikának írásai

	Nyócker!, Cigánymesék, az olvasmányokra most fejből nem emlékszem.

	Eddig még semmilyet 

	Kende Ágnes cikkeit a qubiton az iskolai szegregációról

	Rongyos hercegnő, Cséplő Gyuri, Lakatos Menyhért - Akik élni akartak

	A moderálásomhoz utánaolvastam az Emlékek őrei c. film keletkezésének, kritikáinak, elolvastam Trecsényi Klára disszertációját, és különböző tudományos szövegeket a zsidóságról, diaszpóráról és az ezekhez kapcsolatos fogalmakkal. Továbbá az olyan filmek után amik különösen felkeltették az érdeklődésemet pl Larry az óra után utánanéztem a film szereplőinek utóéletéről és további interjúkat olvastam az alkotóval.

	Az Egy gádzsó utazása Romanisztánban sorozatból megnéztem olyan részeket is a moderálásra való felkészülés során, amelyeket az óra keretén belül nem láttunk.

	A programok eseményéhez végeztem háttérmunkát a legtöbb vetítés előtt.

	Olvastam a cikkeket amiket megemlítettek a beszélgetések során

	Az Egy gádzsó utazása Romanisztánban elérhető részeit néztem meg, Nick Thorpe életével és munkásággával kapcsolatos oldalakat és interjúkat olvastam, ezen kívül pár házi kitöltéséhez kapcsolódó cikket ha eszembe jutott egy érdekes téma

	Macskássy Katalin 1977-es rövid animációját, a "Nekem az élet teccik nagyon"-t néztem meg.

	Újságcikkeket és telexes/444-es dokumentumfilmeket néztem, megnéztem egy börtönben játszódó dokufilmet ahol rappelnek a rabok. 

	A saját témaköröm feldolgozásához rengeteg szöveget olvastam (Larrys beszélegetés)

	Olvastam néhány cikket a legtöbb megtekintett filmmel kapcsolatban illetve a beszélgetések témáival kapcsolatban. A romagyilkosságokkal kapcsolatban pedig két hosszabb dokumentumfilmet tekintettem meg.

	Tavaly felvettem a reprezentáció politikája órát, és onnan jutott eszembe 1-2 anyag. Pl. Imre Anikó Whiteness... c. tanulmányába olvastam bele, az öngyarmatosítás rész érdekelt, ezen kívül, a Fekete testek fehér testekbe is újra beleolvastam, kutatgattam... Egy utcai kiállítást is végigolvastam ami a romák ellen elkövetett sorozatgyilkosságokról szólt a Deák téren. 

	Trencsényi Klára doktori értekezéséből részleteket

	Amikor készültem a moderálásra, megnéztem az összes korábbi független hírmédiás kerekasztalbeszélgetést, illetve az azokon levetített videók többségét, és elolvastam ezt a szöveget: Müllner András (2022): A független média romaképe. A Telex-Ame Panzh-eset. + a Larry kapcsán olvastam filmkritikákat. + Megnéztem a Telexes Bódis Kriszta-interjút + Megnéztem a Partizános Setét Jenő interjút.

	Larryről olvastam szövegeket elemzéseket, illetve elolvastam az interneten a Nógrád megyei ktsz. történetét. Illetve a háromezer számozott darab című filmet is lattam, ami részben az órához is és a reprezentáció politikájához is kapcsolódik.

	KIX, Macskajaj

	Nick Thorpe munkásságának néztem utána részletesebben (interjúk, A Duna-Árral szemben, Substack cikkek), és még egy részt találtam az interneten a Romanisztán sorozatból. A Larry című film kapcsán is olvastam kritikákat, interjúkat, illetve megnéztem Gát Balázs Gypsy Side című dokumentumfilmjét. 



3. Milyen feladattal teljesíted a kurzust?
	Moderálás

	Még nem teljesítettem, podcasttel fogom

	Podcast készítés.

	Elemző dolgozat

	Esszé

	moderáltam a rendhagyó Ceu & Bibó egyetem előadáson.

	Dolgozattal.

	Moderáltam a legelső kerekasztalbeszélgetést.

	podcast

	Dolgozattal.

	Dolgozat 

	podcast készítés

	Dolgozattal tervezem teljesíteni

	Moderálás

	Moderálás.

	Social media

	Kamerázás

	Nick Thorpe kerekasztal beszélgetés

	moderálással

	moderáltam a Larry-s kerekasztalbeszélgetést

	Moderálás

	Dolgozat írással

	Moderáltam

	beadandó dolgozat

	Moderáltam.

	A Szívhangok Társulat workshopja(i)val

	Írásbeli beadandó

	Dolgozatírás



4. Pontozd 1-től 5-ig a órai aktivitásodat!
	5

	4

	4

	4

	5

	4,5

	3

	5

	3

	3

	4

	3

	3

	3,5

	4

	3

	4

	4 (Kritikám az órai aktivitásom felé, hogy ritkábban szólaltam fel az egész csoport előtt. de azért próbáltam aktív maradni)

	4

	4

	4

	4

	5

	2

	5

	Sajnos ebben a félévben nem tudtam annyira aktív lenni, mint szerettem volna és mint terveztem. Ez a házi feladatok elkészítésére is igaz. Ennek ellenére igyekeztem a lehetőségeket mérten a legtöbbet tenni és mindig figyelni órán, úgyhogy 3ast adnék erre.

	3

	3



5. Pontozd 1-től 5-ig a féléves teljesítményedet! 
	5

	4

	4

	4

	4,5

	4,5

	3

	5

	5

	3

	4

	5

	3

	4

	3

	3,5

	5

	4-5

	4

	4

	4

	4

	5

	2

	5

	Az előző válasz alapján erre is 3.

	4

	4



6. Mivel egészítenéd ki az értékelés szempontjait?
	Semmivel

	Semmivel, tökéletes úgy ahogy van 🙂

	Jó így az értékelés szerintem:)

	Mennyire járult hozzá a kurzus a szakmai tudás fejlesztéséhez

	Semmivel

	Semmivel! Tökéletes kérdőív.

	Ez kicsit furán fog hangzani, de sokkal jobban érdekelt a kurzus, mint azt eleinte gondoltam volna. Remek filmeket és előadásokat láttam, és rengeteget tanultam. A beszélgetéseket nagyon élveztem, szuperül éreztem magam a félév során.

	Nincs hozzáfűznivalóm.

	a házik elkészítésevel

	Szerintem ez átfogó értékelés, nem egészíteném ki semmivel.

	Kedvenc film\beszélgetés megnevezése

	a házi feladatok elvégzése

	Melyik előadás és azt követő beszélgetés keltette fel legjobban az érdeklődésed?

	Talán azzal, hogy ki mennyire érezte, hogy együtt tud működni másokkal a csoportos feladatokban

	Az órai aktivitást lebontanám több részre: Mennyire voltál aktív a csoportfeladatokban? Mennyire voltál aktív a filmek utáni beszélgetésekben?

	Nem egészíteném ki semmivel.

	Kamerázással sokkal több munka volt átlagban mint a többi hallgatónak. Emelett, videósként mindig hamarabb érkeztünk és később mentünk el, plusz még a java csak otthon jött. Sok technikai csavar volt, viszont végeredményben meglett minden. Úgy érzem a feladatomat teljesítettem, mégha nem is tökéletesen.

	Semmivel

	A házi feladatokról többször volt, hogy megfeledkeztem, viszont a feldolgozó órákon többször is felszólaltam.

	szerintem megfelelő volt az aktivitásom, néhány filmhez nehezebben tudtam kapcsolódni és emiatt a feldolgozás is nehezebb volt számomra az órán, vagy a háziban.

	Szerintem a beszélgetést jobban is tudtam volna moderálni, illetve a beszélgetések nagyon sokáig húzódtak, amire már nehezen tudtam figyelni. A házifeladatoknál is tudtam volna jobban teljesíteni. Összességében: sokat tanultam, főleg olyan témákról és problémákról, amiknek a jelenlétéről nem biztos, hogy tudomásom volt. Nagyon jó volt a hosszúsága ellenére a kerekasztal beszélgetések, fantasztikus volt az előadókkal személyesen beszélgetni.

	Nem szeretném kiegészíteni.

	Amikor én kezdtem az egyetemet még nem volt az a minor amely kapcsán a többieknek kötelező az óra, így én filmes minoron vagyok - ezt egy kicsit sajnálom. Nagyon örülök, hogy - habár nekem nem volt kötelező - tavaly felvettem a repr. pol. órát, és habár bejárni nem tudtam, mivel teljes állásban dolgoztam, mindig megnéztem András feltöltött tananyagait. Nagyon megragadott a kurzus, és emiatt vettem fel a romaképet - és ennek nagyon örülök. :)

	szerintem ez így kerek volt 

	Most nem jut eszembe semmi konstruktív. :)

	Nem egészíteném ki semmivel 

	nincs olyan

	Nincs ilyen


 

[bookmark: _Toc237538482]Kurzusértékelés

1. Pontozd 1-től 5-ig a programokat, és írd melléjük, melyik miért tetszett vagy miért nem!
„Az utolsó magyar jegesmedve és egyéb történetek”
	Nem voltam ott

	Nem tudom pontozni

	4

	3

	4

	3,5

	4

	3

	4

	3

	3

	4

	Nem voltam jelen

	4

	3

	4

	4

	5

	5

	4

	5

	3

	Csak visszanézés alapján: 4

	nem vettem részt rajta

	5

	5

	5

	4



A független média romaképe (5.) Az Egalipe és a Romakép Műhely közös programja.
	5

	Nem tudom pontozni

	5

	Nem voltam ott

	5

	4

	5

	5

	5

	4

	5

	5

	3

	3

	5

	4

	5

	5

	4

	5

	4

	4

	Csak visszanézés alapján: 4

	4

	5

	5

	3

	5



Dokumentumfilm-sorozat: Egy gádzsó utazása Romanisztánban
	5

	5

	5

	5

	4

	5

	5

	5

	5

	5

	4

	5

	5

	5

	4

	4,5

	5

	5

	a beszélgetésre nem maradtam, csak a filmeket néztem meg

	3

	4

	5

	5

	4

	5

	3

	nem voltam jelen

	5



Játékfilm: Larry
	5

	5

	5

	5

	5

	5

	4

	5

	4,5

	4

	5

	4

	4

	5

	3

	5

	5

	5

	4

	5

	5

	5

	5

	5

	5

	5

	5

	5



Kortárs dokumentumfilm: Emlékek őrei
	5

	2

	3

	5

	5

	4

	5

	5+

	3

	3

	4

	4

	Nem voltam jelen

	5

	4

	3

	4

	5

	4

	5

	5

	5

	4

	5

	5

	4

	3

	4



Emlékezeti aktivizmus. A nógrádmegyeri ktsz.
	5

	3

	4

	5

	5

	nem voltam jelen

	4

	3

	3,5

	-

	3

	nem voltam ott

	5

	4

	5

	3

	Nem voltam.

	5

	3

	4

	4

	5

	Moderáltam, így talán szubjektív, de 5

	4

	5

	5

	4

	5



Roma reprezentáció a sajtóban. Média és valóság VII. (A CEU Bibó Szabadegyetem és a Romakép Műhely közös programja)
	5

	5

	4

	4

	5

	5

	Nem voltam jelen

	4

	5

	-

	5

	4

	3

	0

	3

	4

	5

	5

	4

	5

	4

	5

	5

	5

	5 (Azért adok mindegyik eseményre öt pontot, mert bár persze vannak preferenciáim, mindegyik nagyon értékes tapasztalás volt számomra (a feldolgozó órákkal együtt) gondolatébresztő beszélgetésekkel és tele új perspektívákkal. 

	3

	nem voltam jelen

	4



2. Írj pár soros általános véleményt a kurzusról (kommentek, kritikák, javaslatok)!
	Nekem nagyon tetszett, nagyon élveztem a programokat és szakmailag is szuper lehetőség volt a moderálás

	Alapvetően tetszik az ötlet, de úgy érzem nincs megfelelően strukturálva a kurzus, sokszor azt éreztem, hogy mondvacsinált a cigány kapcsolódás, enyhén erőltetett, viszont ahol egyértelmű volt a kapcsolódási pont ott maga a kurzus is élvezhető és hasznos volt 

	Nagyon jónak találom a kurzus tematikáját alapvetően. Ugyanakkor az órai összefoglalással kapcsolatban úgy érzem, hogy sokszor ugyanazt ismételtük el, ami a beszélgetésen elhangzott. Illetve nekem kicsit stresszes volt, hogy valakinek mindig képviselnie kellett a csoportot, mert nagyon nehezemre esik felszólalni mások előtt.

	Tetszett a kurzus, nagyban hozzájárult a témában meglévő eddigi tudásom bővítéséhez. Frissítő volt egy ilyen diverz kérdésekkel foglalkozó órán részt venni.

	Tök összeszedett és nagyon jól leszervezett kurzus, tetszik a kötetlen informativitása, a házikat fel lehetne tölteni hamarabb (közvetlen az események után akár)

	A roma kultúráról lehetne több szó, több film, kevesebb beszélgetés. A beszélgetések során gyakran ismételjük magunkat, ugyanazokra a konklúziókra jutunk. Ez persze saját vélemény. Romákat érintő filmek pedig bőven vannak még.

	Remek kurzus volt, az elmúlt 3 év tanulmányai alatt az egyik kedvencemmé vált. A hosszabb események alkalmával lehetnének hosszabb szünetek, csupán azért, hogy a hallgatók ne fáradjanak el túl hamar az esemény végéhez közeledve.

	Nagyon hasznos volt, innentől szeretnék járni a programokra önkéntes alapon. 

	Alapvetően egy nagyon izgalmas kurzus szerintem, a programok néha nekem nagyon hosszúak voltak de talán rövidebben nagyon nem is lehetne megoldani. 

	Tetszik a koncepció és témák feldolgozásának módja, de a többi egyetemi kurzusomhoz képest nagyon fárasztó volt. Ha tehetném nem utolsó évemben vettem volna fel.

	Összességében egy nagyon kellemes meglepetés volt ez az szeminárium. De volt hogy az időkeretet túlzottan átlépték a beszélgetések 

	Nagyon tetszett, hogy sokszínű volt a felhozatal vendégek, és anyagok terén is. Nagyon sok beszélgetést később tovább tudtam vinni a hétköznapokba, megvitattam nem romaképes barátaimmal. A kurzus második felében/vége felé azt éreztem, hogy kicsit elapadt a figyelmem és sokszor nagyon hasonló témák merültek fel. 

	Örültem volna ha több játékfilmet dolgoztunk volna fel

	Nekem a kurzus alapfelépítése tetszett, hogy nem száraz tananyagként hanem filmekkel beszélgetésekkel kerülünk közel a témákhoz ami szerintem segített nekünk egy sokkal mélyebb kapcsolatot kialakítani a kurzus témájával, viszont nekem sokszor megterhelő volt hogy ilyen késői órákig húzódott. A beszélgetések szerintem lehetnének rövidebbek, bár a tartalmi részük mindig érdekes volt, az agyam az első 40-50 perc után már nem volt képes megfelelően fókuszálni.

	Én hiányoltam, hogy legyen pár elméleti és történeti bevezető óra a cigányság helyzetéről Magyarországon. 

	Bár a legtöbb programot nagyon érdekesnek tartottam, volt, hogy egy több, mint 3 órás programot túl hosszúnak tartottam. 

	Hasznos és érdekes kurzus! 

	Nagyon érdekes és informatív kurzus, jó hogy több területet lefed. Talán egy történelmi áttekintő érdemes lett volna az elején vagy szóban vagy szakirodalommal. 

	Az előadások néhányszor elég hosszúra nyúltak, így ezeken nehéz volt folyamatosan koncentrálni, de mindenképpen perspektíva-tágító volt a kurzus. Nekem az is érdekes lett volna, ha a feldolgozó órákon fizikai valójában is jelen van a "láthatatlan padtárs", vagyis ezekre is hívtunk volna vendégeket.

	szerintem nagyrészt izgalmasak voltak a programok és a feldolgozott témák, a ktsz-eshez nehezebb tudtam kapcsolódni például és a Nick Thorpoa beszélgetés szerintem túl hosszú és túl eltávolodott az eredeti témától.

	Leírtam az előzőhöz is, de számomra a figyelem fenttartása a lassú beszélgetések során nehezemre esett, de ez személyes okok miatt van szerintem. 

	Nekem tetszett a kurzus és örülök, hogy felvehettem. Úgy gondolom sok mindenről hallhattam, amikről eddig nem volt ilyen átfogó kép a fejemben. 

	Fontosnak tartom, hogy ez a kurzus nagyon aktív részvételt, együtt gondolkodást követel. Egyetlen kritikám, hogy néha nagyon hosszúak a beszélgetések 1-1 program után, pl. a Romanisztános esemény után nagyon sokáig itt voltunk, ennyi idő alatt nekem csökken a figyelmem. Természetesen sokkal tovább is lehetne beszélgetni sokszor adott témákról - csak egy hosszabb film után egy szünettel néha már nehezen bírom tartani a max. figyelmet. Valamint tudom, hogy ez "csak egy kurzus" de hallottam, hogy a minor más tárgyain van terepmunka. Szuper lenne ha mondjuk egy órán erről is beszélnénk, hogy érdemes ezt megtenni - de tudom, nem férne bele.

	Nagyon jó a kurzus felépítése, szerintem mindenkinek hasznos a gyakori csoportmunka. 

	Szerintem szuper kurzus, és ez a felállás, hogy 1 esemény - 1 feldolgozó óra szerintem ideális, max annyi, hogy én egy bevezető/alapozó órával indítanám a kurzust, nem azonnal egy eseménnyel, de András jelezted, hogy ez most igy alakult, és te sem ezt tartod a legideálisabbnak. A moderálásra (podcast készítésre, videózásra, a social felületek kreatív kezelésére) való lehetőség szerintem elképesztően klassz, mert gyakorlási lehetőséget biztosit védett környezetben. Az egyetem falain kívüli események ötlete nagyon jó, egy Larry pl. még szuperebb lett volna egy művészmoziban (nem tudom egy ilyet mennyire nehéz leszervezni). Illetve tudom, hogy ez alapvetően egy filmklub, de ha jól tudom korábban volt színházi előadás és workshop is, én lehet minden félévben becsempésznék egy-egy ilyet a programba a filmes/videós események mellé. 

	Nagyon jó az a koncepció, hogy sokféleképpen lehet teljesíteni a kurzust, így mindenki tud válogatni érdekes feladatok közül. A film választások és a meghívott vendégek is jók voltak. A programok közötti egyeztető órákat időnként kevésbé éreztem produktívnak, szerintem lehetett volna több "vita", egész csoportos beszélgetés. De összességében nagyon jó volt a kurzus, mindenképp ajánlanám másoknak is.

	Nekem tetszett a kurzus elosztása, és szerintem igazán produktívak voltak a szemináriumi csoportos beszélgetések is, hozzájárultak a félévzáró beadandó megfogalmazódásához. Személyes vélemény, de talán néha jó lett volna néhány szakirodalom is, adott témák széleskörűbb megértéséhez és feldolgozásához, leginkább a beadandó tekintetében. 

	Kevés egyetemi kurzus kapcsán éreztem eddig azt, hogy annyival gazdagodtam volna, mint a Romakép Műhely esetében. Számomra nagyon különleges és üdítő volt az a fajta kettős szerkezet, miszerint egyik héten a kurzus elhagyja az egyetem falait, vagy legalábbis azon kívülről hív meg résztvevőket, és ezáltal mi, a hallgatók is kicsit kiszakadhattunk a megszokott légkörből, míg a másikon egy sokkal zártabb, családiasabb térben kerülnek megbeszélésre a látottak. Az egyedüli, apró meglátásom ezekkel a feldolgozó órákkal kapcsolatban az, hogy szerkezetileg szinte mind ugyan azt a struktúrát követték. Érdekes lehetne a jövőben kicsit másféle megközelítéseket, esetleg játékokat alkalmazni, akár mint a Verziós óra esetében. Én mindenesetre nagyon jól éreztem magamat a félév során, és szándékomban áll jövőre is látogatni a programokat. 



3. Mivel egészítenéd ki az értékelés szempontjait?
	

	Semmivel🙂

	Nem egészíteném ki semmivel.

	

	Semmivel

	semmivel.

	

	Nincs további hozzáfűznivalóm.

	

	

	

	

	Mi volt a legfontosabb üzenet, tanulság amit leszűrtél a kurzus során

	

	Nem tudom.

	

	Jó így.

	

	

	élveztem a felosztást, hogy egy program és egy feldolgozó alkalom, tetszett az óra menete így nem egészíteném ki mással:)

	

	

	Semmi mással. :)

	-

	Ez nem az értékeléshez tartozik, de ebben az értékelő doksiban lehet biztositanék egy olyan részt, ahol a diákok, ha szeretnének ajánlhatnak olyan alkotásokat, szakembereket, szervezeteket, közösségeket, eseményeket, amik szerintük kapcsolódnak ennek az órának a tematikájához. Lehet, hogy lennének köztük olyan ötletek, amikre ti még nem gondoltatok, nem ismeritek őket, de felhasználhatók lesznek a következő kurzuson. 

	

	nincs olyan

	Nincs ilyen





[bookmark: _Toc156811725][bookmark: _Toc156813252][bookmark: _Toc237538483][bookmark: _Hlk156815890]Együttműködés és köszönetnyilvánítás

Hasonlóan az elmúlt évadokhoz, 2025-ben is több szervezet, intézmény és szakember segítette a Romakép Műhely munkáját, amelyért ezúton is köszönetet mondunk. 

[bookmark: _Hlk174019182]Egalipe Hálózat a Romák Egyenlőségéért (Debre Zsuzsanna filmrendező) https://www.egalipe.hu/ 
Megújuló Magyarországért Alapítvány (Szilágyi László) https://mmaa.hu/ 
CEU Nádor utcai rendezvényterem https://spacerental.ceu.edu/hu 
Blinken OSA Archívum és Centrális Galéria https://archivum.org/hu/external/galeria-centralis 
CEU Bibó Szabadegyetem (Balázs Zsuzsanna újságíró) https://biboszabadegyetem.org/kurzus/media-es-valosag-viszonya-a-21-szazadban/ 

[bookmark: _Toc156811726][bookmark: _Toc156813253][bookmark: _Toc237538484][bookmark: _Hlk156815918]
Javaslatok a jövőbeli Romakép-moderátorok számára

Nézd meg előre a filmeket!
Keress és olvass a filmekkel, a szereplőkkel, a rendezőkkel, a gyártókkal, a bemutatókkal (fesztiválokkal, vetítésekkel) kapcsolatos kritikákat, tanulmányokat, interjúkat!
Nézd a filmeket olyan szemmel, hogy milyen társadalmi-kulturális kérdéseket tárgyalnak, és tárd fel ezek hátterét!
Figyeld meg, hogy milyen formában és stílusban készültek a filmek, és elemezd őket ebből a szempontból is!
Kutasd a vetítés helyszínéül szolgáló intézmények történetét!
Gyűjts információkat a programra meghívott vendégekről, olvass tőlük cikkeket, nézd meg, milyen tevékenységet folytatnak!
Ha mintákat szeretnél látni, akkor nézz meg 1-2 Romakép-programot a Romakép Műhely honlapján, hogy lásd, hogy működik a moderálás és a témák elővezetése! 
Fogalmazz meg kérdéseket, aztán a program előtt ezeket személyesen is beszéljük át!
Ha van olyan hallgatótársad, akivel szívesen moderálnál együtt, akkor csináljátok ketten!


[bookmark: _Hlk156815938][bookmark: _Toc237538485]További információk
[bookmark: _heading=h.1fob9te]
A Romakép Műhely honlapja: http://www.romakepmuhely.hu/
A Romakép Műhely Facebook-oldala: https://www.facebook.com/romakepmuhely
A Romakép Műhely Youtube-csatornája: http://www.youtube.com/romakepmuhely
A Minor Média/Kultúra Kutatóközpont honlapja: http://www.minormedia.hu/
A Minor Média/Kultúra Kutatóközpont Facebook-oldala: https://www.facebook.com/minor.media.kultura 
A Minor Média/Kultúra Kutatóközpont Youtube-csatornája:  https://www.youtube.com/channel/UCC6BryKe6hy-rVBe4-8XO6w 

